text:
1Kutingako Jesu a di gwitile kuwomba timhaka tiya totshelele, a to gela vagondiswa vakwe a txi khene: 2“Ma ti ziva ti to ngako ma di pindile masiku mambidi ku na va i di Pasika; se Mwanana wa Mthu a na ningelwa kasi kuya bethelwa ha txihambanoni.” 3Senikoko vaphaxeli va hombe ni madhota a ditiko va to tshangana digumani ka Mphaxeli wa Hombe a nga ti dhanwa ku i Kayifasi. 4Konaho va to ya sunga txikungo txa kuñola Jesu, kasi ku mu daya. 5Aniko va titi kha vona: “Ti nga mahwe tiya ha m'busoni, ku nga wuka mazunga hagari ka vathu (dibutho).” 6Se ngako Jesu a di Bhetaniya, mtini ka Simoni, awu a nga ti dhanwa ku watshekela, 7a to mu tshuketela mmweyo wamsikati, a di ni txikadyana txa alabhastru, txa mafura o bhumula ngutu, a txi ma thela ha msungo ka Jesu, mbimo yi ene a nga ti ha sakudyani. 8Mbimo yi va nga wona tiya vagondiswa va to henya va txi khona: “Simaha siya si xakelelwa txani mahala kani? 9Nguko si ndina xaviswa ngu kudhula ngutu, se male ya kona yi ningwa sisiwana!” 10Aniko Jesu, ngako a txi ziva mapswi awa, a to va gela ku khene: “Mi karetela txani wu wamsikati, kani? Hakunene ene a ni mahete nthumo wa lisima. 11Kha ditshuri, sisiwana mi na va naso yotshe mbimo, kasi ani kha mi nambi va ni nani yotshe mbimo. 12Nguko, ngu kuthela mafura ha mmidi kwangu, a mahela ditshiku da kutshotshwa kwangu. 13Kha ditshuri na mi gela ku khani: Hani ni hani ku no txumayelwa Evhangeli, ka dotshe ditiko, ti na xawutwa ni tona tiya a nga ti maha, kasi ku ve mu alakanya.” 14Konako mmweyo wa vale va digumi ni vambidi, a dhanwako ku i Judhasi Iskariyoti, a to ya ka vaphaxeli va hombe, a txi ya khene: 15“Mi na ni ninga txani, ngako ni txi ningela Jesu kwanu kani?” Vona va to mu pimela makumi mararu a matxheleni a male ya silivela. 16Kukhukhela konaho ene a to khata kulava mbimo ya yinene ya ku mu ningela ngu yona. 17Ka ditshiku do khata da M'buso wa mapawu o mbi na mtshumbelo, vagondiswa va to ya ka Jesu, ve ya mu wotisa, va txi: “U lava ti to hi txi ku lungisela hani wukhalo wa kudyela kona Pasika?” 18Ene a to angula, a txi khene: “Tsulani didhoropani, ka m'ti wa nombwe wo kari, mi na ya mu gela tiya: ‘Mgondisi a khene: Mbimo yangu yi hafuhi. Ni lava kuta mahela nyumbani kwako Pasika kumweko ni vagondiswa vangu.’ ” 19Vagondiswa va to maha nga ti Jesu a nga va rumisa tona, ve ya longisela Pasika. 20Se ku di hokile minova, a to khalahatsha ha sakudyani ni vagondiswa vakwe va digumi ni vambidi. 21Se va di ngadi va txi dya, a to va gela a txi khene: “Kha ditshuri ni khani kwanu: Mmweyo wanu a na ni ningela.” 22Se vona va to karateka ngutu, mmwane ni mmwane e khata ku mu wotisa a txi khene: “Mkoma, i nga va i di ani kani?” 23Ene a to va xamula a txi khene: “Awu a betako dianza mbiyani kumweko ni nani, ngeneyo a na ku ni ningela. 24Mwanana wa Mthu a na tsula nga ti ti nga bhaliswa tona, aniko dikhombo da wule ene Mwanana wa Mthu a no ningelwa ngu ngene! Ti ndina va i di tshuko, ngako mthuyo a sa velekwa!” 25Konaho Judhasi, awu a nga mu ningela, a to angula a txi khene: “Mgondisi, i nga va i di ani kani?” Jesu a to xamula a txi khene: “U ti landute upune!” 26Va di ngadi va txi dya, Jesu a to teka dipawu a txi di katekisa, a txi di bhanda, a txi di ningela ka vagondiswa vakwe, a txi khene: “Tekani mi txi dya, asiya i mmidi wangu.” 27Ngu msana a to teka digombe, e bonga, se e va ninga, a txi khene: “Selani ngu dona motshenu. 28Nguko awuwa i mnoha wangu wa txitumelelano, wu na ku theketelwa vavangi, kasi ku na mana divalelo ya siwonho. 29Aniko ni khani kwanu: Kukhukhela konkuwa, kha ni na mbi sela kambe m'hando wa mvhinya, kala ditshiku di ni no ta wu sela i di wa wuphya, kumweko ni nanu, Mfumoni ka Tate wangu.” 30Msana ka kuva va di embelete mzeno, va to huma ve ya mmangoni ka Olivheti. 31Senikoko, Jesu a to va gela a txi khene: “Ka wona wuwa wusiku, mi na khuveka motshenu ngu mhaka yangu, nguko ti bhatwe va txi: ‘Ni na peka mdyisi, se tinvuta ta mtxhambi ti na hangalaka.’ 32Aniko msana ka kuwuka kwangu, ni na mi thangela masoni ni ya Galileya.” 33Pedro a to angula, a txi khene: “Hambi votshe va txi khuveka ngu mhaka yako, ani kha ni nambi khuvekiswa ni ka kudotho.” 34Jesu a to mu angula a txi khene: “Ngu ditshuri na ku gela ti to, ka wona wusiku wuwa, wu sa nzi kuemba mkuku, u na ni lamba kararu.” 35Pedro a to womba kambe a txi khene: “Hambi i di kulava kudawa kumweko ni nawe, kha ni nambi ku lamba.” Votshe vagondiswa va so wombisa toneto nivona. 36Senikoko, Jesu a to tsula navo ka wukhalo wu wu dhanwako ku i Getsemani, se e gela vagondiswa vakwe a txi khene: “Zumbani konahawa, na nga ya aniya ni txi ya khongela.” 37Ene a to teka Pedro ni vanana va vambidi va Zebhedhewu, se e khata kutelwa ngu dikhodo ni kukarateka ngutu. 38Konaho a to va gela a txi khene: “Moya wangu wu ha kuxanisekani ka hombe ka kufa; zumbani hawa mi txi wonelela ni nani.” 39Se a di tshuketile kulenyana, a to ti wisa hahatshi, ngu mbanza, na a txi khongela, a txi khene: “Tata wangu, ngako ti txi koteka, digombe diya di na pinde kule ni nani; aniko, ti nga maheke nga kuranda kwangu, ti na maheke nga ti Awe u ti lavisako tona.” 40A di wuyile hafuhi ka vagondiswa a to va mana va di otete, se e womba ka Pedro a txi khene: “Mi tandekile ni kuwonelela txikhati txa tximwetxo ni nani! 41Wonelelani, mi txi khongela, kasi mi si wi kudukwani. Nguko moya wona wu tsani, aniko mmidi wa rereka.” 42Ti di mahile eto, a to tsula ka wumbidi, e ya khongela kambe, a txi khene: “Tata wangu, ngako ti si koteki ti to digombe diya di pinda ni sa di sela, ku na maheke kuranda kwako.” 43Se a di tshumete e wuya kwawe, a to ta va mana kambe va di otete, nguko maso awe ma ti nemelwa ngu wukohe. 44Se e va siya, a txi tsula kambe ka wuraru, e ya khongela, a txi womba onayo mapswi o fana. 45A di tshumete kambe e ya ka vagondiswa vakwe, a va gete a txi khene: “Konkuwa mi nga si kota kuotela, mi txi humula! Wonani, yi hokile mbimo yi Mwanana wa Mthu a no ningelwa ngu yona manzani ka vawonhi. 46Khukhani hi tsula, se a hafuhi awu a lavako ku ni ningela!” 47Ene a di ngadi a txi womba tiya, konaho ku to bwaka Judhasi, mmweyo wa va Digumi ni Vambidi, ni dibutho da hombe da vathu kumweko nayo, na va di ni matxhari ni migomba, va txi ta ngu kurumwa ngu vaphaxeli va hombe ni madhota a ditiko. 48Se mningeli a titi langanile navo txikombiso txiya: “Awule ni na ku mu pswopswa, ngeneyo, mu ñoleni.” 49Konako, Judhasi a to tshuketa hafuhi ka Jesu a txi khene: “Xeweni, Mgondisi!” Se e mu pswopswa. 50Jesu a to mu angula a txi khene: “Mndoni, kasi u tete ku ta maha txani?” Se vona va to mu tshuketela, ve yisa mawoko ha mmidi ka Jesu, ve mu ñola. 51Mmweyo wa vale va nga ti kumweko ni Jesu, a to swomola ditxhari dakwe e peka txithumi txa mphaxeli wa hombe, e txi wila nzeve. 52Kambe Jesu a to khene kwakwe: “Tshumeta ditxhari dako msavani ka dona, nguko votshe vale va na kuthumisa ditxhari, va na loviswa ngu ditxhari. 53Ina u pimisa ti to ni nga tandeka kukombela ka Tate wangu e ni rumela kunukunukuwa mitxawa ya tingelozi, ya kupinda digumi ni yimbidi kani? 54Se yi na tatisekisa ku txani Mibhalo yi yi wombako ti ta ku: Totshe tiya ti fanela kumaheka?” 55Ka yoneyo mbimo Jesu a wombile ka dibutho, a txi khene: “Mi tela kuta ni ñola mi di xomile matxhari ni migomba, nga no va dikhokhokho? Ditshiku ni ditshiku ni ti khala hagari kwanu, ni gondisa Dithepeleni, aniko kha ma ni ñola. 56Kambe totshe tiya ti mahekile kasi kutatiseka Mibhalo ya vaprofeti.” Ngu konaho votshe vagondiswa va to mu leka ve thava. 57Ava va nga ta ñola Jesu, va to mu yisa mtini ka Kayifasi, i nga ti mphaxeli wa hombe, ahawa vabhali ni madhota a ditiko va nga ti sengelatanile kona. 58Pedro a ti mu londisela a di kule kala kuhoka digumani ka mphaxeli wa hombe. Se a di hokile hafuhi, a to wulela e khalahatsha kumweko ni sithumi, kasi kuwona magwito a totshe timhaka. 59Vaphaxeli va hombe ni dotshe dibanza va to lava wufakazi wa makuhu ha mmidi ka Jesu, kasiku e mana kudawa. 60Aniko kha va wu mana, hambiko ti nga txi humelela tifakazi ta tingi ta makuhu. Va gwitile ngu vambidi, 61ava va nga khona: “Awuwa mthu a ti khene: ‘Ni nga si kota kukhundumusa Dithepele da Txizimu ni tshumela ni di aketa ngu masiku mararu.’ ” 62Konaho a to khukha mphaxeli wa hombe a txi khene kwakwe: “Khu xamuli txilo ka mhaka yi va ku mangalelako ngu yona kani?” 63Aniko Jesu a to simama e malala. Se mphaxeli wa hombe a to mu gela a txi khene: “Na ku xambanyisa ngu Txizimu txi txi hanyako ti to u hi gela mwendo ngawe Mesiya, Mwanana wa Txizimu?” 64Jesu a to xamula a txi khene: “U wombile tona. Se nanani na mi gela ti to, kukhukhela konkuwa, mi na wona Mwanana wa Mthu, a di khalahatshile txineneni ka Txizimu, Nyamne wa Mtamo wotshe, a txi ta ngu txitimwi ka marefu a nzumani.” 65Se Konaho, mphaxeli wa hombe a to vharula siambalo sakwe, a txi khene: “A rukile Txizimu! Hi ngadi hi txi lava wumwane wufakazi wa txani kambe? Mi mu engisile konkuwa a txi ruka Txizimu. Mi wona ti to txani?” 66Vona va to xamula va txi khona: “A fenetwe ngu kufa!” 67Senikoko va to khata ku mu thurela koheni, ve mu peka ngu sibhakela. Vamwane va txi mu haphata ngu mipama, va txi khona: 68“Mesiya, hinga huta: I mani a nga ku peka kani?” 69Ka yoneyo mbimo, Pedro a ti khalahatshile hahanze, digumani. Se mmweyo wa txithumi txa wamsikati a to tshuketa hafuhi kwakwe, a txi khene: “Anawe u ti kumweko ni Jesu wa Galileya.” 70Aniko ene a kanetile masoni ka votshe, a txi khene: “Kha ni ti zivi eto u wombako.” 71Se a di khukhile ha txikeni, a to wonwa ngu tximwane txithumi txa wamsikati, awu a nga gela ava va nga titi ho konaho, a txi khene: “Awuwa nene a ti kumweko ni Jesu wa Nazareta.” 72Ene a to kaneta kambe, na a txi xambanya, a txi: “Ani kha ni mu zivi eyo mthu!” 73Se ngu msana ka mbimo yo kari, va to tshuketela hafuhi ava va nga ti konaho, va txi khona ka Pedro: “Kha ditshuri, nanawe u mmweyo wawe, nguko mawombawombelo ako ma ku mangala.” 74Konako a to khata kuruketela, e xambanya a txi khene: “Kha ni mu zivi eyo mthu!” Se ka yoneyo mbimo mkuku wu nje kuemba. 75Senikoko, Pedro a to alakanya mapswi a Jesu, a nga khene: “Wu si nzi kuemba mkuku, u na ni lamba kararu.” Msana keto a to huma hahanze e dila ngu kupandiseka.
Copyright
Learn More


c: text/html

text:
Vakreste va lembe-xidzana ro sungula a va rhambana emakaya ya vamakwerhu leswaku va ta endla xinghana.—Mintirho 2:46, 47.
I ntiyiso leswaku ku hlangana ni vanghana swa tsakisa. Kambe lexi twisaka ku vava hileswaku swinkhubyana swin’wana a swi phyuphyisi.
MHAKA YA XIVIRI “Ndzi rhambiwe exinkhubyanini lexi eka xona a ku rhambiwe munhu un’wana ni un’wana naswona a xi fanele xi endleriwa endlwini ya ka va jaha leri vatswari va rona a va nga ri kona. Ndzi endle xiboho xo ka ndzi nga yi naswona ndzi tsakile! Hi siku leri tlhandlamaka, ndzi twe leswaku vanhu vo tala va nwe byala naswona van’wana a va pyopyiwile. Hambi ku ri majaha manharhu ma titivarile hileswi a ma pyopyiwile. Nakambe, ku pfuke nyimpi lerova maphorisa ma boheka ku ta leswaku ma ta herisa xinkhubyana.”—Janelle.
LESWI HI SWI DYONDZAKA U nga tibyeli leswaku swilo swi to tiendlekela! Ku nga khathariseki leswaku u le ku hleleni ka xinkhubyana kumbe u rhambiwe eka xin’wana, tiyiseka leswaku u tiva tinhlamulo ta swivutiso leswi nga eka matluka lama landzelaka. Hi ndlela yoleyo xinkhubyana xa wena a xi nge rivaleki naswona a wu nge tisoli loko xi herile.
MINTOKOTO YA VANHU LAVA VUYERIWEKE HIKWALAHO KO ENDLA SWIBOHO LESWINENE
“Loko munghana wa mina a va ni xinkhubyana, mana wakwe a languta laha munhu un’wana ni un’wana a nga kona. Hambiloko ndzi ya emovheni leswaku ndzi ya teka baji, u ndzi vutise leswaku ndzi ya kwihi. Xana a a tiendla phorisa? Kumbexana, kambe a ndzi khunguvanyekanga hikuva ndzi xiye leswaku i swinene ku hlayiseka ematshan’weni yo tisola.”—Kim.
“Ndzi tshame ndzi ya eswinkhubyanini leswinene naswona ndzi ehleketa leswaku lexi endleke leswaku swi famba kahle hileswi a ku ri ni vanhu va malembe yo hambana-hambana. Ku engetela kwalaho, vini va swinkhubyana a va hlele mintlangu leyi tsakisaka, kutani ku hava ni un’we loyi a lava ku suka eka ntlawa a endla swin’wana.”—Andrea.

robotstxt: allowed

filter: keep


text:
Dyondzo 67: Yehoxafati A Tshemba Yehovha
Xana wa va tiva vavanuna lava nileswaku va endla yini? A va ya enyimpini, naswona lava nga emahlweni a va ri karhi va yimbelela. Kambe u nga ha vutisa: ‘Ha yini lava yimbelelaka a va nga ri na matlhari yo lwa ha wona?’ A hi voneni.
Yehoxafati a a ri hosi ya mfumo wa tinyimba timbirhi ta Israyele. U hanye enkarhini wa Hosi Akabu na Yezabele va mfumo wa tinyimba ta khume wa le n’walungwini. Kambe Yehoxafati a a ri hosi leyinene, ni tata wakwe Asa a a ri hosi leyinene. Ku hundze malembe yo tala vanhu va mfumo wa tinyimba timbirhi ta le dzongeni va hanya kahle.
Kambe sweswi ku humelele swin’wana leswi chaviseke vanhu. Varhumiwa va byele Yehoxafati va ku: ‘Vuthu lerikulu leri humaka etikweni ra Mowabu, ra Amone ni le ndhawini ya Tintshava ya Seyiri ri le ku teni leswaku ri ta ku hlasela.’ Vaisrayele vo tala va hlengeletane eYerusalema leswaku va ya kombela mpfuno eka Yehovha. Va ye etempeleni, kwalaho Yehoxafati u fike a khongela a ku: ‘Oho Yehovha Xikwembu xa hina, a hi swi tivi leswi hi faneleke hi swi endla. A hi na matimba emahlweni ka vuthu leri lerikulu. Hi kombela mpfuno eka wena.’
Yehovha u yingisile, kutani u lerise un’wana wa malandza ya yena leswaku a byela vanhu a ku: ‘Nyimpi a hi ya n’wina, kambe i ya Xikwembu. A mi nge lwi. Langutani, mi vona ndlela leyi Yehovha a nga ta mi ponisa ha yona.’
Xisweswo hi siku leri landzelaka Yehoxafati u byele vanhu a ku: ‘Tshembani Yehovha!’ Kutani u veke vayimbeleri emahlweni ka masocha, va famba va ri karhi va yimbelelela Yehovha swidzuniso. Xana wa swi tiva leswaku ku humelele yini loko va fika ekusuhi ni laha nyimpi a yi lweriwa kona? Yehovha u endle leswaku masocha ya valala ma lwa hi xiwona. Loko Vaisrayele va fika va kume leswaku masocha hinkwawo ya valala ma file!
Xana Yehoxafati a a nga tlharihanga leswi a tshembeke Yehovha? Na hina hi ta tlhariha loko hi tshemba Yena.
1 Tihosi 22:41-53; 2 Tikronika 20:1-30.
Swivutiso
- Xana Yehoxafati a a ri mani, naswona u hanye enkarhini wihi?
- Ha yini Vaisrayele va chuhile, naswona xana vo tala eka vona va endle yini?
- Xana Yehovha u xi hlamurise ku yini xikhongelo xa Yehoxafati?
- I yini leswi Yehovha a endleke leswaku swi humelela loko nyimpi yi nga si sungula?
- Hi yihi dyondzo leyi hi yi kumaka emhakeni ya Yehoxafati?
Swivutiso swo engetela
- Hlaya 2 Tikronika 20:1-30.
Xana Yehoxafati u swi kombise njhani leswi malandza yo tshembeka ya Xikwembu ma faneleke ma swi endla loko ma langutane ni swiyimo leswi xungetaka?
Tanihi leswi minkarhi hinkwayo Yehovha a a tirhisa ndlela yo karhi leswaku a vulavurisana ni vanhu va yena, hi yihi ndlela leyi a yi tirhisaka namuntlha?
Loko Xikwembu xi lwa “nyimpi ya siku lerikulu ra Xikwembu xa Matimba Hinkwawo,” xana xiyimo xa hina xi ta fana njhani ni lexiya xa Yehoxafati?
Xana maphayona ni varhumiwa va hoxa xandla hi ndlela yihi entirhweni wo chumayela wa misava hinkwayo namuntlha tanihi leswi ma tekelelaka Valevhi?


text:
LESWI HI SWI DYONDZAKA EBIBELENI | YOBO 11-15
Yobo A A Tiyiseka Leswaku Ku Ta Va Ni Ku Pfuxiwa Ka Vafi
Yobo u kombise leswaku wa tshemba leswaku Xikwembu xi ta n’wi pfuxa
Yobo u tirhise murhi—kumbexana a ku ri murhi wa mutlhwari—ku kombisa ndlela leyi a nga ni ripfumelo eka vuswikoti bya Xikwembu byo n’wi pfuxa
Timitsu ta murhi wa mutlhwari ti endla leswaku murhi lowu tsemiweke wu tlhela wu hluka. Loko timitsu ta kona ta ha hanya, murhi lowu wu nga tlhela wu hluka
Loko ku na mpfula endzhaku ka dyandza lerikulu, xigodo lexi omeke xa mutlhwari xi nga tlhela xi humesa “[marhavi] ku fana ni ximilana lexintshwa”


text:
NDZIMA 4
“Yehovha U . . . Ni Matimba Lamakulu”
1, 2. Hi swihi swilo swo hlamarisa leswi Eliya a swi voneke evuton’wini byakwe, kambe hi swihi swiendlakalo swo hlamarisa leswi a swi voneke ebakweni ra Ntshava ya Horebe?
ELIYA u tshame a vona swilo swo hlamarisa. U vone mawukuwuku ma n’wi tisela swakudya kambirhi hi siku loko a ha ri evutumbelweni. U vone swibya swimbirhi leswi a swi tshama swi tele hi fulawa ni mafurha naswona a ma nga heli hambileswi a ku ri ni ndlala leyikulu etikweni. U tlhele a vona ndzilo wu xika hi le tilweni, ku ri ndlela yo hlamula xikhongelo xakwe. (1 Tihosi, tindzima 17, 18) Kambe, Eliya a a nga si tshama a vona nchumu wo fana ni lowu.
2 Loko a ri karhi a khokhovela ekusuhi ni nyangwa lowu nghenaka ebakweni ra Ntshava ya Horebe, u vone swiendlakalo swo hlamarisa swi ta hi ku landzelelana. Xo sungula, a ku ri mheho. Swi vonaka onge mheho ya kona a yi ri ni matimba swinene naswona huwa ra yona a ri pfala ni tindleve, hikuva a yi ri ni matimba lerova a yi pandza tintshava ni ku fayetela maribye. Endzhaku ka sweswo ku landzele ku tsekatseka ka misava, loku a ku humesa swilo swa matimba leswi a swi ri ehansi ka misava. Kutani ku landzele ndzilo. Loko wu ri karhi wu hisa ndhawu yoleyo, swi nga ha endleka Eliya a twe moya wa wona wo hisa swinene.—1 Tihosi 19:8-12.
“Waswivo! Yehovha a a hundza”
3. Xana Eliya u vone vumbhoni bya leswaku Xikwembu xi ni mfanelo yihi, naswona hina hi nga byi vona kwihi vumbhoni bya mfanelo yoleyo?
3 Swiendlakalo leswi swo hambana-hambana leswi Eliya a swi voneke a swi ri ni nchumu lowu fanaka—a swi kombisa matimba lamakulu ya Yehovha Xikwembu. Ina, a swi kali swi lava leswaku hi vona masingita ku ri kona hi lemukaka leswaku Xikwembu xi ni mfanelo leyi. Swi le rivaleni leswaku xi na wona. Bibele yi hi byela leswaku ntumbuluko wu nyikela vumbhoni bya “matimba ya [Yehovha] lama nga riki na makumu ni Vukwembu bya [yena].” (Varhoma 1:20) Ehleketa ntsena hi ku vonakala loku pfalaka ni mahlo swin’we ni pongo ra xidzedze, mpfula leyi halakaka kunene, xibakabaka lexikulu ngopfu lexi nga lo mpha, hi tinyeleti! Xana wa ma vona matimba ya Xikwembu eka swilo leswi? Kambe, a hi vangani lava ma lemukaka hakunene matimba ya Xikwembu emisaveni ya namuntlha. Kambe vo hlayanyana va ma languta hi ndlela leyi faneleke. Kambe, ku twisisa mfanelo leyi ya Xikwembu, swi hi nyika swivangelo swo tala swo tshinela eka Yehovha. Eka xiyenge lexi, hi ta kambisisa ngopfu matimba ya Yehovha lama nga ringaniki na nchumu.
Mfanelo Ya Nkoka Ya Yehovha
4, 5. (a) Xana vito ra Yehovha ri fambisana njhani ni matimba kumbe ntamu wakwe? (b) Ha yini swi fanela leswaku Yehovha a hlawula nkunzi leswaku yi fanekisela matimba yakwe?
4 Yehovha u ni matimba yo hlawuleka. Yeremiya 10:6 yi ri: “Oho Yehovha, a nga kona nikatsongo la fanaka na wena. U nkulu, naswona vito ra wena ri ni matimba lamakulu.” Xiya leswaku matimba kumbe ntamu, swi fambisana ngopfu ni vito ra Yehovha. Tsundzuka, vito rakwe ri vula leswaku “U Endla Leswaku Swi Va Kona.” I yini leswi endlaka leswaku Yehovha a vumba nchumu wun’wana ni wun’wana lowu a lavaka ku wu vumba ni ku tiendla nchumu lowu a lavaka ku va wona? Handle ko kanakana hileswi a nga ni matimba. Ina, vuswikoti bya Yehovha bya ku teka goza, bya ku endla leswi a swi rhandzaka, a byi na ndzilakana. Yin’wana ya timfanelo takwe ta nkoka i matimba wolawo.
5 Yehovha u tirhisa swifaniso leswaku a hi pfuna, hikuva hi nga ka hi nga swi koti ku tiva leswaku matimba yakwe i makulu ku fikela kwihi. Hilaha hi swi voneke hakona, nkunzi yi fanekisela matimba yakwe. (Ezekiyele 1:4-10) U hlawule kahle, hikuva hambi ku ri nkunzi leyi tirhisiwaka ekaya i xivumbiwa lexikulu, naswona xi ni matimba. Vanhu va le Palestina eminkarhini ya Bibele a va nga tali ku langutana ni nchumu lowu nga ni matimba, kumbe a va nga si tshama va langutana na wona. Kambe a va ti tiva tinkunzi leti nga ni matimba—tinkunzi to leva kumbe tinyarhi leto leva ngopfu, leti sweswi ti nga ha riki kona. (Yobo 39:9-12) Julius Caesar lowa Mufumi wa le rhoma u tshame a vula leswaku tinkunzi leti, a ti ri titsongonyana eka tindlopfu. U tsarile: “A ti ri ni matimba lamakulu, naswona a ti ri ni rivilo lerikulu.” Vona ndlela leyi a wu ta titwa u ri ntsongo ni ku tsana ha yona loko u yime ekusuhi ni xivumbiwa xo tano!
6. Ha yini ku ri Yehovha ntsena la vuriwaka “Lowa Matimba Hinkwawo”?
6 Hilaha ku fanaka, munhu a hi nchumu naswona a nga na matimba loko a pimanisiwa na Yehovha Xikwembu xa matimba. Eka yena, hambi ku ri matiko lama nga ni matimba ma fana ni ntshurinyana exikalweni. (Esaya 40:15) Yehovha u hambanile ni swivumbiwa swin’wana, u ni matimba lama nga heriki, hikuva hi yena ntsena la vuriwaka “Lowa Matimba Hinkwawo.” * (Nhlavutelo 15:3) Yehovha u ni “ntamu lowukulu” ni “matimba lamakulu.” (Esaya 40:26) U tshama a ri ni matimba, a ma heli. A nga kumi matimba endhawini yo karhi, hikuva “ntamu i wa Xikwembu.” (Pisalema 62:11) Kambe, xana Yehovha u ma tirhisa njhani matimba yakwe?
Ndlela Leyi Yehovha A Tirhisaka Matimba Yakwe Ha Yona
7. Moya lowo kwetsima wa Yehovha i yini, naswona marito ya ririmi ro sungula lama tirhisiweke eBibeleni ma ringanyeta yini?
7 Moya lowo kwetsima wu huma eka Yehovha hi mpimo lowukulu. I matimba ya Xikwembu lama tirhaka. Kahle-kahle, eka Genesa 1:2, Bibele yi vula leswaku i “matimba lama tirhaka” ya Xikwembu. Marito yo sungula ya Xiheveru ni Xigriki lama hundzuluxeriweke ma va “moya,” eka mongo wun’wana ma nga ha hundzuluxeriwa ma va “mheho,” “mahika” ni “ku hunga.” Hi ku ya hi vatsari va tidikixinari, marito yo sungula ya ririmi ma nga ha kombetela eka matimba lama nga vonakiki lama nga eku tirheni. A hi swi koti ku vona moya wa Xikwembu ku fana ni leswi hi nga swi kotiki ku vona mheho, kambe leswi wu swi endlaka i swa xiviri naswona ha swi vona.
8. EBibeleni, xana moya wa Xikwembu wu fanisiwa na yini, naswona ha yini swi fanela leswaku wu fanisiwa ni swilo leswi?
8 Moya lowo kwetsima wa Xikwembu wu pfumelelana ni swiyimo nkarhi hinkwawo. Yehovha a nga wu tirhisa ku endla xin’wana ni xin’wana lexi a lavaka ku xi endla. Kutani, swa fanela leswi eBibeleni moya wa Xikwembu wu vitaniwa “ritiho” ra xona, “voko ra matimba” ra xona kumbe “voko leri tshambulutiweke” ra xona. (Luka 11:20; Deteronoma 5:15; Pisalema 8:3) Tanihi leswi munhu a nga ha tirhisaka voko rakwe ku endla mintirho yo hambana-hambana, xisweswo Xikwembu xi nga tirhisa moya wa xona ku endla swin’wana ni swin’wana leswi xi lavaka ku swi endla—ku fana ni ku vumba atomo leyitsongo kumbe ku pandza Lwandle ro Tshwuka kumbe ku endla leswaku Vakreste va lembe-xidzana ro sungula va vulavula hi tindzimi timbe.
9. Xana Yehovha u fuma yini?
9 Yehovha na yena u ni matimba ya ku tirhisa vulawuri byakwe tanihi Hosi ya Misava Hinkwayo. Ehleketa u ri ni swivumbiwa swo tlhariha swa timiliyoni ta timiliyoni, leswi tiyimiseleke ku ku yingisa! Yehovha u fuma swivumbiwa swo tarisa xisweswo. U ni vanhu lava nga malandza yakwe, lava eMatsalweni hakanyingi va fanisiwaka ni vuthu. (Pisalema 68:11; 110:3) Kambe, vanhu a va na matimba loko va pimanisiwa ni tintsumi. Phela, loko vuthu ra Vaasiriya ri hlasela vanhu va Xikwembu, ntsumi yin’we yi dlaye masocha lama ringanaka 185 000 hi vusiku byin’we! (2 Tihosi 19:35) Tintsumi ta Xikwembu ti ni “matimba lamakulu.”—Pisalema 103:19, 20.
10. (a) Ha yini Lowa Matimba Hinkwawo a vuriwa Yehovha wa mavuthu? (b) Hi xihi xivumbiwa lexi nga ni matimba ku tlula swivumbiwa hinkwaswo leswi Yehovha a swi tumbuluxeke?
10 I tingani tintsumi leti nga kona? Muprofeta Daniyele u ve ni xivono xa le tilweni lexi eka xona a voneke swivumbiwa swa moya leswi tlulaka 100 wa timiliyoni swi ri emahlweni ka xiluvelo xa Yehovha, kambe a xi kona lexi kombisaka leswaku u vone swivumbiwa hinkwaswo swa moya. (Daniyele 7:10) Kutani, swi nga ha endleka ku ri ni madzana ya timiliyoni ta tintsumi. Hi yona mhaka leyi Xikwembu xi vuriwaka Yehovha wa mavuthu. Xithopo lexi xi hlamusela xikhundla xa yena lexi tlakukeke lexi a nga na xona tanihi Murhangeri wa tintsumi to tala ngopfu, leti hlelekeke. U veke munhu un’we ntsena leswaku a langutela swivumbiwa leswi hinkwaswo swa moya, ku nga N’wana wakwe, “mativula ya ntumbuluko hinkwawo.” (Vakolosa 1:15) Leswi a nga ntsumi leyikulu—ndhuna ya tintsumi hinkwato, tiserafi, makerubu—Yesu u ni matimba ya ku tlula hinkwaswo leswi Yehovha a swi tumbuluxeke.
11, 12. (a) Xana rito ra Xikwembu ri ni matimba hi tindlela tihi? (b) Xana Yesu u swi tiyisekise njhani leswaku matimba ya Yehovha i makulu swinene?
11 Yehovha wa ha ri ni ndlela yin’wana ya ku kombisa matimba yakwe. Vaheveru 4:12 yi ri: “Rito ra Xikwembu ra hanya naswona ri ni matimba.” Xana u tshame u ma vona matimba lama hlamarisaka ya rito ra Xikwembu kumbe matimba ya marungula lama huhuteriweke hi moya, lawa sweswi ma hlayisiweke eBibeleni? Ma nga hi tiyisa, ma nga aka ripfumelo ra hina ni ku hi pfuna leswaku hi endla ku cinca lokukulu evuton’wini bya hina. Muapostola Pawulo u lemukise vapfumeri-kulobye leswaku va tivonela eka vanhu lava nga ni mahanyelo yo biha. Kutani a engetela a ku: “Hi leswi van’wana va n’wina a mi ri swona.” (1 Vakorinto 6:9-11) Ina, “rito ra Xikwembu” ri tirhe hi matimba eka vona naswona ri va pfune leswaku va cinca.
12 Matimba ya Yehovha i makulu ngopfu ni tindlela leti a ma tirhisaka ha tona ta tirha swinene lerova a ma nge hluriwi hi nchumu. Yesu u te: “Eka Xikwembu swilo hinkwaswo swa koteka.” (Matewu 19:26) Hi swihi swikongomelo leswi Yehovha a swi hetisisaka hi matimba lawa?
Matimba Lama Tirhisiwaka Hi Ndlela Leyi Nga Ni Xikongomelo
13, 14. (a) Ha yini hi nga vulaka leswaku Yehovha a ngo va xihlovo xa matimba lexi nga hanyiki? (b) Xana Yehovha u ma tirhisa hi tindlela tihi matimba yakwe?
13 A ma kona matimba lama nga pimanisiwaka ni moya wa Yehovha; naswona Yehovha a hi matimba lama nga hanyiki, a ngo va xihlovo xa matimba ntsena. I Xikwembu lexi hanyaka lexi swi kotaka ku lawula matimba ya xona hi ku helela. Kambe, i yini lexi n’wi susumetelaka ku tirhisa matimba ya yena?
14 Hilaha hi nga ta swi vona hakona, Xikwembu xi tirhisa matimba ku vumba, ku herisa, ku sirhelela ni ku vuyetela—hi ku komisa, xi ma tirhisela ku endla xin’wana ni xin’wana lexi fambisanaka ni swikongomelo swa xona leswi hetisekeke. (Esaya 46:10) Eswiyin’weni swin’wana, Yehovha u tirhisa matimba yakwe ku paluxa timfanelo ta nkoka ta vumunhu byakwe swin’we ni milawu yakwe. Nchumu wa nkoka ngopfu, u tirhisa matimba yakwe ku hetisisa ku endla ku rhandza kakwe—ku lwela vuhosi byakwe ni ku kwetsimisa vito rakwe lero kwetsima hi ku tirhisa Mfumo wakwe wa Mesiya. A xi kona lexi nga sivelaka xikongomelo xexo.
15. Xana Yehovha u tirhisa matimba yakwe hi xikongomelo xihi malunghana ni malandza yakwe, naswona leswi swi kombisiwe njhani emhakeni ya Eliya?
15 Yehovha u tlhela a tirhisa matimba yakwe ku pfuna hina vanhu, ha un’we-un’we. Xiya leswi 2 Tikronika 16:9 yi swi vulaka: “Loko ku ri Yehovha, mahlo yakwe ma famba-famba emisaveni hinkwayo leswaku a kombisa ntamu wakwe eka lava mbilu ya vona yi hetisekeke eka yena.” Xikombiso xa mhaka leyi, i Eliya la boxiweke eku sunguleni. Ha yini Yehovha a kombise matimba yakwe lamakulu ya Vukwembu eka yena? Phela, Yezabele Hosi ya Xisati leyo homboloka a a hlambanye leswaku Eliya a dlayiwa. Muprofeta loyi a a hanya hi ku tumbela, a balekisa vutomi byakwe. U titwe a ri yexe, a chuhile naswona a hele matimba—a a vona onge ntirho lowu a tikarhateke a wu endla a wu ri wa hava. Leswaku a chavelela wanuna loyi a a karhatekile, Yehovha u tsundzuxe Eliya hi matimba ya le henhla. Xidzedze, ku tsekatseka ka misava ni ndzilo, swi kombise Eliya leswaku Munhu la nga ni matimba lamakulu evuakweni hinkwabyo a a ri na yena kwalaho. Xana Eliya a a ta chava yini eka Yezabele, leswi yena a nga ni Xikwembu xa matimba hinkwawo etlhelo kakwe?—1 Tihosi 19:1-12. *
16. Ha yini hi nga kumaka nchavelelo loko hi anakanyisisa hi matimba lamakulu ya Yehovha?
16 Hambileswi sweswi ku nga riki nkarhi wakwe wa ku endla masingita, Yehovha a nga si cinca ku sukela esikwini ra Eliya. (1 Vakorinto 13:8) Ninamuntlha wa ha hisekela ku tirhisa matimba yakwe ku pfuna lava n’wi rhandzaka. I ntiyiso, u tshama endhawini leyi tlakukeke ya moya, kambe a nga le kule na hina. matimba yakwe a ma tsandziwi hi nchumu, xisweswo mpfhuka a wu n’wi kavanyeti. Ematshan’weni ya sweswo, “Yehovha u le kusuhi ni hinkwavo lava n’wi vitanaka.” (Pisalema 145:18) Siku rin’wana loko muprofeta Daniyele a vitane Yehovha leswaku a n’wi pfuna, ntsumi yi humelele emahlweni ka yena a nga si heta ni ku khongela! (Daniyele 9:20-23) A xi kona lexi nga sivelaka Yehovha ku pfuna ni ku seketela lava a va rhandzaka.—Pisalema 118:6.
Xana Matimba Ya Xikwembu Ma Endla Leswaku Xi Nga Tshineleleki?
17. Xana matimba ya Yehovha ma endla leswaku hi n’wi chava hi ndlela yihi, kambe i ku chava ka muxaka muni loku ma nga endliki leswaku hi va na kona?
17 Xana matimba ya Xikwembu ma fanele ma endla leswaku hi xi chava? Hi fanele hi ku ina, hi tlhela hi ku e-e. Ina, hikuva mfanelo leyi yakwe yi hi nyika swivangelo swo tala swa ku chava Xikwembu, ku nga xichavo lexikulu lexi hi vulavuleke ha xona exihlokweni lexi hundzuke. Bibele yi hi byela leswaku ku chava koloko, i “masungulo ya vutlhari.” (Pisalema 111:10) Kambe hi tlhela hi ku e-e, hikuva matimba ya Xikwembu a ma endli leswaku hi titwa hi chava onge hi chava xinghunghumana kumbe hi chava ku tshinela eka xona.
18. (a) Ha yini vanhu vo tala va nga va tshembi vanhu lava nga ni matimba? (b) Hi swi tivisa ku yini leswaku Yehovha a nga ka a nga onhiwi hi matimba yakwe?
18 “Matimba ma tala ku onha; matimba lama heleleke ma onha hilaha ku heleleke.” Marito lawa ma tsariwe hi n’wamatimu wa Munghezi la vuriwaka Lord Acton hi 1887. Marito yakwe ma vuriwe hi ku phindha-phindha, kumbexana hileswi vanhu vo tala va vonaka ma ri ntiyiso lowu nga kanetekiki. Hakanyingi vanhu lava nga hetisekangiki va tirhisa matimba hi ndlela yo biha, hilaha matimu ma swi tiyisekisaka hakona ko tala. (Eklesiasta 4:1; 8:9) Hikwalaho ka sweswo, vanhu vo tala a va va tshembi vanhu lava nga ni matimba, kutani va va fularhela. Yehovha yena u ni matimba lama heleleke. Xana ma n’wi onhile hi ndlela yo karhi? Doo! Hilaha hi swi voneke hakona, wa kwetsima, a nga onhakanga nikatsongo. Yehovha a nga fani ni vavanuna ni vavasati lava nga hetisekangiki lava nga ni matimba emisaveni leyi onhakeke. A nga si tshama a tirhisa matimba yakwe hi ndlela yo biha, naswona a nge pfuki a endle tano.
19, 20. (a) Hi tihi timfanelo tin’wana leti Yehovha a ti tirhisaka minkarhi hinkwayo loko a tirhisa matimba yakwe, naswona ha yini leswi swi chavelela? (b) Xana u nga ku hlamusela njhani ku tikhoma ka Yehovha, naswona ha yini ku ku tsakisa?
19 Tsundzuka, matimba a hi yona ntsena mfanelo ya Yehovha. Ha ha ta dyondza hi vululami byakwe, vutlhari byakwe ni rirhandzu rakwe. Kambe a hi fanelanga hi ehleketa leswaku timfanelo ta Yehovha ti vonaka ntsena hi ndlela yin’we, leyi nga cinca-cinciki, onge hiloko a kota ku tirhisa mfanelo yin’we hi nkarhi wun’we. A swi tano, hi ta swi vona eka tindzima leti landzelaka leswaku minkarhi hinkwayo Yehovha u tirhisa matimba yakwe hi ku landza vululami byakwe, vutlhari byakwe ni rirhandzu rakwe. Ehleketa hi mfanelo yin’wana leyi Xikwembu xi nga na yona, leyi hakanyingi vafumi va misava va nga riki na yona—ku tikhoma.
20 A hi nge u hlangana ni munhu lonkulu swinene naswona a ri ni matimba lerova u twa a ku chavisa. Kambe, hi ku famba ka nkarhi wa swi lemuka leswaku u vonaka a ri ni musa. U tshama a lunghekile naswona a tiyimisele ku tirhisa matimba yakwe ku pfuna ni ku sirhelela vanhu, ngopfu-ngopfu lava nga sirhelelekangiki ni lava hlaselekaka hi ku olova. A nga wu tirhisi hi ndlela yo biha ntamu wakwe. U n’wi vona a ri karhi a lumbetiwa ku nga ri na xivangelo, kambe u n’wi vona a nga cinca-cinci, a rhurile, a ri ni xindzhuti ni ku va ni musa. U nga ha tivutisa leswaku na wena u nga swi kota ku va ni moya wo rhula ni ku tikhoma ku fana na yena, ngopfu-ngopfu loko a wo va ni matimba yo fana ni yakwe! Loko u ya u n’wi tiva munhu yoloye, xana a wu nga ta sungula ku titwa u kokeleka eka yena? Hi ni swivangelo swa ntsandza-vahlayi swo tshinela eka Yehovha wa matimba hinkwawo. Ehleketa hi xiga hinkwaxo lexi nga xisekelo xa xihloko xa ndzima leyi: “Yehovha u hlwela ku hlundzuka naswona u ni matimba lamakulu.” (Nahume 1:3) Yehovha a nga hatliseli ku tirhisa matimba yakwe ku lwa ni vanhu vakwe, hambi ku ri lavo homboloka. U ni moya wo rhula ni musa. U tikombise a “hlwela ku hlundzuka” hambiloko a tshamela ku vungunyiwa.—Pisalema 78:37-41.
21. Ha yini Yehovha a nga sindzisi vanhu leswaku va endla ku rhandza kakwe, naswona leswi swi hi dyondzisa yini ha yena?
21 Ehleketa hi ku tikhoma ka Yehovha hi langutelo rin’wana. Loko a wu ri ni matimba lama nga heriki, xana u ehleketa leswaku minkarhi yin’wana a wu ta ringeka ku sindzisa vanhu leswaku va endla swilo hi ndlela ya wena? Yehovha, hambileswi a nga ni matimba hinkwawo, a nga sindzisi vanhu leswaku va n’wi tirhela. Hambileswi ku tirhela Xikwembu ku nga yona ntsena ndlela leyi yisaka evuton’wini lebyi nga heriki, Yehovha a nga hi sindzisi leswaku hi n’wi tirhela. Ku ri na sweswo, u tshika munhu un’wana ni un’wana leswaku a tiendlela xiboho xakwe. U nyika swilemukiso malunghana ni minhlawulo yo biha, a tlhela a hi byela mimbuyelo ya swiboho leswinene. Kambe, hi hina hi faneleke hi endla xiboho. (Deteronoma 30:19, 20) Yehovha a nga byi tsakeli vutirheli lebyi endliwaka hi ku sindzisiwa kumbe hi ku chava matimba yakwe lamakulu. U lava lava nga ta n’wi tirhela hi ku swi rhandza.—2 Vakorinto 9:7.
22, 23. (a) I yini lexi kombaka leswaku Yehovha wa swi tsakela ku nyika van’wana matimba? (b) Xana hi ta dyondza yini eka ndzima leyi landzelaka?
22 A hi languteni xivangelo xo hetelela lexi endlaka leswaku hi nga hanyi hi ku chuha loko hi anakanya hi Xikwembu xa Matimba Hinkwawo. Vanhu lava nga ni matimba va chava ku nyika van’wana matimba. Kambe, Yehovha wa swi tsakela ku va nyika matimba vagandzeri vakwe lavo tshembeka. U nyika van’wana matimba ya ku lawula, hilaha a nyikeke N’wana wakwe matimba ha kona. (Matewu 28:18) Yehovha u nyika malandza yakwe matimba hi ndlela yin’wana. Bibele ya hlamusela: “Wena Yehovha, vukulu, matimba, ku saseka, vunene ni xindzhuti i swa wena; hikuva hinkwaswo leswi nga ematilweni ni leswi swi nga emisaveni i swa wena. . . . Evokweni ra wena ku ni matimba ni ntamu, evokweni ra wena ku ni vuswikoti byo endla swilo leswikulu ni ku va nyika ntamu [vanhu] hinkwavo.”—1 Tikronika 29:11, 12.
23 Ina, Yehovha u ta swi tsakela ku ku nyika matimba. U tlhela a va nyika “matimba lama tlulaka lama tolovelekeke” lava lavaka ku n’wi tirhela. (2 Vakorinto 4:7) Xana u titwa u kokeleka eka Xikwembu lexi xa matimba lamakulu, lexi tirhisaka matimba ya xona hi ndlela ya tintswalo ni rirhandzu? Eka ndzima leyi landzelaka, hi ta yisa nyingiso eka ndlela leyi Yehovha a tirhisaka matimba yakwe ha yona eku tumbuluxeni.
^ ndzim. 6 Rito ra Xigriki leri hundzuluxeriweke ri va “Lowa Matimba Hinkwawo,” hi ku kongoma ri vula “Mufumi wa Hinkwavo; Loyi A Nga Ni Matimba Hinkwawo.”
^ ndzim. 15 Bibele yi vula leswaku “Yehovha a a nga ri kona eka mheho yoleyo . . . , eka ku tsekatseka koloko . . . , endzilweni wolowo.” Ku hambana ni vanhu lava gandzelaka swikwembu swa ntumbuluko swa mintsheketo, malandza ya Yehovha a ma n’wi lavi eka swilo swa ntumbuluko. I nkulu swinene lerova a nge tshami eka nchumu hambi wu ri wihi lowu a wu vumbeke.—1 Tihosi 8:27.


text:
1"Mu nga hingegedzeli guvivba vakwanu, gasi mu si hingegedzedwi nenu. 2Kholu, idzo mu na hingegedzelago khidzo vakwanu, mu na hingegedzedwa nenu khidzo. Ndronga mu na pimago khiyo vakwanu, khiyo mu na pimwago nenu khiyo. 3Khu ginani u khedzago gitoti gi guromo lisoni ga ndriyago, u si khedzi vhambala a guromo lisoni gwago? 4U na dzi kodza kharini gu embela ndriyago, khuwe: 'Wandruye, hidzimela nyi gu dusa gitoti lisoni gwago,' nuri ni vhambala lisoni gwago? 5Nya maliphawe! Dusa guphela vhambala wu guromo lisoni gwago, khavbo u na dzi kodzago gu dusa gitoti gi guromo lisoni ga ndriyago. 6"Mu nga dzegi silo nya gukatege mu ninga dzimbwa, dzinga mi wugelani dzi mi hodza; kha nga gambe, mu nga dzegi dzindralama dzanu mu ninga dzikhumba, dzi nga gandredzedwa. 7"Lombani, mu na ningwa; vbwetani, mu na si mana; khokhothani, mu na tuledwa. 8Kholu muthu watshavbo a lombago a ngu ningwa; uye a vbwetago a ngu si mana, ni uye a khokhothago a ngu tuledwa. 9Khu wevbi melegi, vbakari gwanu, a ningago giwindri gyanana gyaye gya gu mu lomba gibaba? 10Mwendro gu gi ninga nyoga gya gu mu lomba ndzandzi? 11Nga wonani: ambari enu nya gukhenu mu vivbedwe khu monyo mu dzi kodzago gu ninga silo nya sadi sanana sanu, ahati Babe wanu a guromo ndzadzini a na gira kharini? 12Khu kharato, iso mu vbwetago gu khenu va mi girele, va gireleni nenu, kholu khidzo kharati wu hevbudzago Nayo wa Mosi ni sihevbudzo nya vaphrofeti. 13"Belani khu mwanya nya dugwana! Kholu ndzila yi yisago gumbembani yi anamide ngudzu; mwanya wakone nuwo. Nya vangi khavo va belago khiyo! 14Gasi ndzila yi yisago guvbanyani yi hongide ngudzu; mwanya wakone nuwo. Vadugwana va belago khiyo. 15"Dzi woneleni ni vaphrofeti nya malipha, va tago vbakari gwanu kha nga dzinvuta, gasi khu ndrani masolwa nya guvbelele. 16Mu na va ti khu mihandro yawe. Ina gu ngu hawa dziuvha mu sikakaradzani, mwendro maguyu mu sigangarabwani, gani? 17Simbo watshavbo nya wadi wa gu thela mihandro nya yadi; gasi uye nyamba wadi wa gu velega iyo nyamba yadi. 18Simbo nya wadi kha wu dzi kodzi gu velega mihandro nyamba yadi. Kha nga simbo nyamba wadi wu si dzi kodzigo gu velega mihandro nya yadi. 19Simbo watshavbo wu si velegigo mihandro nya yadi wu ngu kokwa wu gu rinywa niloni. 20Khu kharato, mu na vati khu mihandro yawe." 21"Khandri wule a gu khuye: 'Pfhumu, Pfhumu,' a na belago mufumuni wa ndzadzini. Aholu a na bela basi uye a girago gugola ga Babe wangu a guromo ndzadzini. 22Nya vangi va na nyi embela litshigu lolo, khavo: 'Ama Pfhumu, ina kamwe khu hi dundrugi ethu hi nga bani hi phrofeta khu lina lago, hi nga bani hi tutumisa maphuvbo nya guvivbe, gumogo ni gu gira siliwugiso nya singi khu lina lago?' 23Gasi eni nyi na va hakha, kheni: kha nyi mu tini ne vbadugwana. Leyani mbeli gwangu, enu mwatshavbo mu girago guvivba. 24"Uye a pwago mahungo yangu a ma landrisa, a gu fana ni mwama nya mapimo a nga vbaha nyumba yaye mu giwindrini. 25Yi diwa ndzadzi nya yingi, yi gugumugisa mati nya mitsongo, gu manega talo; gumogo ni gu vetwa khu phuvbo nya gingulu nyumba yile; aholu kha ya thega, kholu yi tsitsidwe gwadi mu giwindrini. 26Gasi uye a pwago mahungu yangu a si ma landrisi, a gu fana ni gipumbu gi nga vbaha nyumba yaye mu lipfuleni. 27Yi di wa ndzadzi nya yingi, yi gugumugisa mati nya mitsongo, gu manega talo; gumogo ni gu vetwa khu phuvbo nya yikhongolo; nyumba yile yi di dzegela gu pfhungunuga yi thega wufendretiri." 28Na vbedzide gu ganela, gidzemo gi di liwuga mahungo yaye. 29Kholu a di gu va hevbudza kha nga uye a gu ni fanelo nya guhevbudze, nasiri kha nga vahevbudzi nya Nayo.
Copyright
Learn More


text:
VUHUNDZULUXERI BYA MISAVA LEYINTSHWA BYA MATSALWA YO KWETSIMA
Xana u nga tsakela ku hlaya xihloko lexi hi %%?
Ezekiyele 9:1-11
9 A ya emahlweni a huwelela etindleveni ta mina hi rito lerikulu, a ku: “Lava va nyikelaka nyingiso emutini a va tshinele, un’wana ni un’wana a khome tlhari ra ku lovisa!”2 Waswivo, a ku ri ni vavanuna va tsevu lava a va huma etlhelweni ra nyangwa ya le henhla+ leyi languteke en’walungwini, un’wana ni un’wana a khome tlhari ra ku pfotlosela; a ku ri ni munhu un’wana exikarhi ka vona la ambaleke ntsembyana,+ emasengeni yakwe a a ri ni rimhondzo ra matsalana ro chela inki, hiloko va nghena, va yima etlhelo ka alitari ya koporo.+3 Loko ku ri ku vangama ka Xikwembu xa Israyele,+ a ku susiwile ehenhla ka makerubu+ lawa a ku ri ehenhla ka wona enyangweni ya yindlu,+ kutani a huwelela munhu loyi a a ambale ntsembyana,+ loyi emasengeni yakwe a a ri ni rimhondzo ra matsalana ro chela inki.4 Yehovha a ya emahlweni a ku eka yena: “Tsemakanya exikarhi ka muti, exikarhi ka Yerusalema, u fungha mimombo ya vanhu lava va nga ni nhlomulo, lava va konyaka+ hikwalaho ka swilo hinkwaswo leswi nyenyetsaka leswi endliwaka exikarhi ka wona.”+5 Kutani a byela lavan’wana, mina ndzi yingisile a ku: “Tsemakanyani emutini endzhaku ka yena, mi dlaya. Tihlo ra n’wina ri nga vi na nsovo, mi nga vi na ntsetselelo.+6 Mi fanele mi dlaya munhu la kuleke, jaha ni nhwana ni n’wana lontsongo ni vavasati+—mi va lovisa. Kambe mi nga tshineli eka munhu un’wana ni un’wana la nga ni mfungho,+ mi fanele mi sungula evukwetsimelweni bya mina.”+ Hiloko va sungula hi vavanuna lava kuleke lava a va ri emahlweni ka yindlu.+7 A ya emahlweni a ku eka vona: “Thyakisani yindlu, mi tata swivava hi vanhu lava va dlayiweke.+ Yanani!” Hiloko va ya, va dlayetela emutini.8 Kuteloko va dlayetela, mina ndzi sala, ndzi wa hi xikandza,+ ndzi huwelela ndzi ku: “Oho,+ Wena Yehovha, Hosi leyi Lawulaka! Xana u lovisa hinkwavo lava seleke va Israyele u ri karhi u chulula vukarhi bya wena ehenhla ka Yerusalema?”+9 Hiloko a ku eka mina: “Xihoxo xa yindlu ya Israyele na Yuda+ i xikulu ngopfu swinene,+ naswona tiko ri tele ku halata ngati,+ muti wu tele vuhomboloki;+ hikuva va te, ‘Yehovha u ri siyile tiko leri,+ Yehovha a nga voni.’+10 Na mina, tihlo ra mina a ri nge vi na nsovo,+ naswona a ndzi nge vi na ntsetselelo.+ Kunene ndlela ya vona ndzi ta yi tisa enhlokweni ya vona.”+11 Waswivo, munhu la ambaleke ntsembyana, loyi a a ri ni rimhondzo ro chela inki emasengeni, a vuyisa rito, a ku: “Ndzi endle hilaha u ndzi leriseke hakona.”+


text:
DECEMBER 12, 2012
FURWA
Tiko Ra Furwa Ri Tlherisela Mali Leyi Ri Yi Tekeke Hi Vukungundzwana Eka Timbhoni Ta Yehovha
Endzhaku ko tenga nandzu malembe ya 15, hi December 11, 2012, mfumo wa Furwa wu hakele Timbhoni ta Yehovha mali leyi ringanaka R70 113 860,41.
Hi 1998, mfumo wu vule leswaku Timbhoni ta Yehovha ti fanele ti hakerisiwa xibalo xo tika swinene lexi ringanaka tiphesente ta 60 xa minyikelo ya tona naswona hi 2003 wu vule leswaku ti humesa xiphemu xa mali yoleyo. Huvo ya Yuropa ya Timfanelo ta Vanhu yi vone tiko ra Furwa nandzu wo delela timfanelo ta vukhongeri bya Timbhoni ta Yehovha hi ku ti hakerisa xibalo lexi nga riki enawini, lexi loko a xi lo hakeriwa a xi ta va xi endle leswaku rhavi ra Timbhoni eFurwa ri pfariwa naswona ku kavanyeteka ntirho wa tona wo dyondzisa Bibele. Leswi Huvo yi tekeke xiboho xa leswaku xibalo xexo a xi nga ri enawini, sweswi mfumo wa Furwa wu tlherisela mali leyi wu yi tekeleke Timbhoni yi ri ni ntswalo ni ku hakela swikoxo swa magqweta ya Timbhoni hilaha xiboho xa Huvo xi vulaka hakona.
Media Contacts:
J. R. Brown, Office of Public Information, tel. +1 718 560 5000
France: Guy Canonici, tel. +33 2 32 25 55 55


text:
MHAKA YA VUTOMI
Hi Kume Mikateko Yo Tala Ya Xikwembu
TANIHI jaha leri a ri chava Xikwembu, tata wa mina Arthur, a a lava ku va mufundhisi wa kereke ya Methodist. Hambiswiritano, ku navela ka yena ku cincile loko a sungula ku hlaya minkandziyiso ya Swichudeni swa Bibele ni ku ya eminhlanganweni ya swona. U khuvuriwe hi 1914 loko a ri ni malembe ya 17. Hi nkarhi wolowo Nyimpi yo Sungula ya Misava a yi ya yi hisa naswona u byeriwe leswaku a joyina vusocha. U gweviwe ku tshama eKhotsweni ra Kingston le Ontario, eCanada ku ringana tin’hweti ta khume hileswi a aleke ku ya enyimpini. Loko a huma ekhotsweni, u ve mukhalipotiya hilaha khale phayona a ri vitaniwa hakona.
Hi 1926, Arthur Guest u tekane na Hazel Wilkinson loyi mana wakwe a dyondzeke ntiyiso hi 1908. Ndzi velekiwe hi April 24, 1931 naswona ndzi n’wana wa vumbirhi eka va mune. Ndyangu wa ka hina a wu rhandza Yehovha swinene naswona hikwalaho ka leswi Tatana a yi xixima swinene Bibele, sweswo swi endle leswaku na hina hi ri rhandza swinene Rito ra Xikwembu. Nkarhi ni nkarhi a hi ya ensin’wini tanihi ndyangu.—Mint. 20:20.
KU FANA NA TATANA NDZI VE PHAYONA NASWONA A NDZI TI SEKETELANGA TIPOLITIKI
Nyimpi ya Vumbirhi ya Misava yi sungule hi 1939, naswona hi 1940 ntirho wa hina wu yirisiwile eCanada. Vana eswikolweni a va losa mujeko ni ku yimbelela risimu ra rixaka. Mina na sesi wa mina lonkulu Dorothy, a hi pfumeleriwa ku huma etlilasini loko va sungula ku yimbelela ni ku losa mujeko. Kambe siku rin’wana mudyondzisi wa mina u ndzi hlamarisile loko a endla xihlekiso hi mina a vula leswaku ndzi toya. Loko xikolo xi huma vadyondzikulorhi va ndzi bile va tlhela va ndzi chovha ndzi wa. Kambe nhlaselo wolowo wu endle leswaku ndzi ya emahlweni ndzi “yingisa Xikwembu tanihi mufumi ku tlula vanhu.”—Mint. 5:29.
Ndzi khuvuriwe hi July 1942, loko ndzi ri ni malembe ya 11 epurasini rin’wana. Loko swikolo swi pfarile a ndzi tiphina hi ku tirha tanihi phayona ra nkarhi wo wisa (leri sweswi ri vuriwaka phayona ra nkarhinyana). Lembe rin’wana ndzi fambe ni vamakwerhu van’wana vanharhu hi ya chumayela vanhu lava tsemaka tihunyi eka nsimu leyi nga aviwangiki le n’walungwini wa Ontario.
Hi May 1, 1949, ndzi ve phayona ra nkarhi hinkwawo. Leswi a ku akiwa erhavini, ndzi rhambiwile leswaku ndzi ya pfuneta naswona hi December 1 ndzi sungule ku tirha eBethele ya le Canada. Ndzi averiwe ku ya tirha eka ndzawulo yo kandziyisa tibuku naswona ndzi dyondze ku tirhisa muchini wo kandziyisa ha wona. Ku ringana mavhiki yo karhi, a ndzi tirha nivusiku ndzi kandziyisa xiphephana lexi a xi vulavula hi ku xanisiwa ka Timbhoni ta Yehovha ta le Canada.
Hi ku famba ka nkarhi, loko ndzi ri karhi ndzi tirha eka Ndzawulo ya Ntirho, ndzi averiwe ku burisana ni maphayona lawa a ma fanele ma ya tirha eQuebec laha Timbhoni a ti kanetiwa swinene. Un’wana wa maphayona wolawo a ku ri Mary Zazula loyi a huma eEdmonton le Alberta. Leswi yena ni buti wakwe Joe va aleke ku tshika ku dyondza Bibele, vatswari va vona lava a va nghena kereke ya Orthodox va va hlongole ekaya. Ha vambirhi ka vona va khuvuriwe hi June 1951 naswona endzhaku ka tin’hweti ta tsevu va ve maphayona. Loko ndzi ri karhi ndzi burisana na vona, ndzi tsakisiwe hi ndlela leyi Mary a a rhandza Yehovha ha yona. Ndzi sungule ku ti byela leswi, ‘Handle ka loko swilo swo ndzi fambela ximatsi, leyi swi ti komba ku ri yona ntombhi leyi ndzi nga ta yi teka.’ Kutani hi tekane endzhaku ka tin’hweti ta kaye hi January 30, 1954. Endzhaku ka vhiki, hi kume xirhambo xa leswaku ndzi ya leteriwa ku va mulanguteri wa muganga naswona eka malembe mambirhi lama landzeleke hi langutele mavandlha ya le n’walungwini wa Ontario.
Leswi ntirho wo chumayela mahungu lamanene a wu ya wu andza, ku ve ni xilaveko lexikulu xa varhumiwa. Hi ti byele leswaku loko hi kota ku tiyiselela ku titimela ka laha Canada ni tinsuna hi ximumu, hi nga swi kota ku langutana ni swiyimo swo tika eka xiavelo xin’wana ni xin’wana. Hi thwase eka tlilasi ya vu-27 ya Xikolo xa Giliyadi hi July 1956, naswona hi November hi averiwa ku ya va varhumiwa eBrazil.
HI VA VARHUMIWA EBRAZIL
Loko hi fika erhavini ra le Brazil, hi sungule ku dyondza Xiputukezi. Kutani loko hi sungule ku tiva marito ma nga ri mangani, hi praktise xingheniso xo fambisa timagazini naswona hi sungule ku ya ensin’wini. Loko n’wini wa muti a kombisa ku tsakela, a ku ringanyetiwa leswaku hi hlaya tsalwa leri vulavulaka hi ndlela leyi vutomi byi nga ta va ha yona ehansi ka Mfumo wa Xikwembu. Siku rin’wana ensin’wini, hi kume wansati un’wana loyi a tsakela, ndzi n’wi hlayele tsalwa ra Nhlavutelo 21:3, 4 naswona ndzi titivarile endzhaku ko ri hlaya. Miri wa mina a wu nga ma tolovelanga maxelo lama hisaka swinene naswona a hi boheka ku langutana na wona siku rin’wana ni rin’wana.
A hi averiwe ku ya tirha edorobeni ra Campos laha sweswi ku nga ni mavandlha ya 15. Loko hi fika a ko va ni ntlawa lowu nga woxe edorobeni ni kaya ra varhumiwa laha a ku tshama vamakwerhu va mune ku nga: Esther Tracy, Ramona Bauer, Luiza Schwarz na Lorraine Brookes (loyi sweswi a nga wa ka Wallen). Ntirho wa mina kwalaho a ku ri ku hlantswa mpahla ni ku lava tihunyi leswaku ku ta swekiwa ha tona. Siku rin’wana hi Musumbhunuku nimadyambu endzhaku ka dyondzo ya Xihondzo xo Rindza, hi ve ni muendzi loyi a hi na n’wi rindzelanga. Nsati wa mina a tshame esofeni hi ri karhi hi tibulela. Loko a tlakusa nhloko eka xiseketelo, ku humelele nyoka leyi endleke leswaku ku va ni hasahasa ku kondza ndzi yi dlaya!
Endzhaku ka loko ndzi dyondze Xiputukezi ku ringana lembe, ndzi ve mulanguteri wa muganga. A hi tshama endhawini leyi a yi nga ri na gezi, hi etlela emeteni naswona a hi famba hi tihanci. Loko hi ri karhi hi chumayela ensin’wini leyi nga aviwangiki, a hi famba hi xitimela hi ya edorobeni leri nga etintshaveni kutani hi fika hi hirha yindlu leyi a hi ta tshama eka yona. Rhavi ri hi rhumele timagazini ta 800 leswaku hi ti fambisa ensin’wini. Kutani a hi fanele hi famba ko hlayanyana hi landza mabokisi ya timagazini eposweni hi vuya na wona laha a hi tshama kona.
Hi 1962, ku khomiwe Xikolo xa Vutirheli bya Mfumo etikweni hinkwaro ra Brazil. Ku ringana tin’hweti ta tsevu, ndzi averiwe ku ya eka swikolo swo hambanahambana ndzi ri ndzexe. Ndzi dyondzise eManaus, Belém, Fortaleza, Recife, ni le Salvador. Ndzi hlele leswaku ku va ni nhlengeletano ya xifundzha endhawini leyi a ku endleriwa mitlangu eka yona eManaus. Timpfula ta matimba a ti thyakise mati yo nwa ni ku onha ndhawu leyi a ku dyeriwa eka yona. (Hi nkarhi wolowo, a ka ha swekiwa enhlengeletanweni.) Ndzi vulavule ni murhangeri wa masocha loyi a a rini xinghana, ndzi n’wi hlamusela xiphiqo lexi a hi ri na xona. Kutani u hi nyike mati lama eneleke lama koteke ku tirha nhlengeletano hinkwayo naswona u tlhele a rhumela masocha leswaku ma vamba matende mambirhi lamakulu naswona rin’we ri ve khixi kasi rin’wana ri ve ndhawu yo dyela eka yona.
Loko ndza ha fambile, Mary u sale a chumayela endhawini ya mabindzu exifundzheni xa Maputukezi laha vanhu va kona a va khomekile swinene. A nga swi kotanga ku va chumayela, kutani u byele vamakwerhu lava tirhaka eBethele a ku, “A ndzi nge pfuki ndzi tshame ePortugal.” Endzhakunyana ka sweswo, hi kume xirhambo xo ya tirha ePortugal. Hi nkarhi wolowo, ntirho wa hina wo chumayela a wu yirisiwile kambe hi amukele xiavelo xexo hambileswi Mary a nga tsakanga.
XIAVELO XA HINA XA LE PORTUGAL
Hi fike eLisbon, le Portugal hi August 1964. Vamakwerhu a va xanisiwa swinene hi maphorisa ya le xihundleni (PIDE) ya le Portugal. Hikwalaho ka sweswo, hi vone swi antswa ku fika hi nga hlangani ni vamakwerhu va laha hi fikeleke kona. Hi fike hi tshama endhawini leyi vapfhumba va fikelaka eka yona. Kutani loko hi kume tivhisa hi hirhe yindlu. Hi January 1965, hi hetelele hi kote ku vulavurisana ni rhavi. A hi tsake ngopfu loko hi ya eminhlanganweni ro sungula endzhaku ka tin’hweti ta ntlhanu!
Hi byeriwe leswaku maphorisa a ma secha makaya ya vamakwerhu siku ni siku. Hikwalaho ka leswi Tiholo ta Mfumo a ti pfariwile, minhlangano a yi khomiwa emakaya ya vamakwerhu. Vamakwerhu vo tala va hetelele va yisiwe eswitichini swa maphorisa leswaku va ya konanisiwa. Vamakwerhu va xinuna a va xanisiwa hi xikongomelo xo va chavisa leswaku va boxa mavito ya vamakwerhu lava a va fambisa minhlangano. Hikwalaho ka sweswo, vamakwerhu va sungule ku vitanana hi mavito ya vona, yo tanihi José kumbe Paulo, ematshan’weni yo vitanana hi swivongo. Kutani na hina hi endle hilaha ku fanaka.
Ku phamela vamakwerhu swakudya swa moya a swi ri swa nkoka swinene eka hina. Xiavelo xa Mary a ku ri ku thayipa swihloko swa Xihondzo xo Rindza ni minkandziyiso yin’wana eka phepha leri vamakwerhu a va ta kota ku ri gandlisa.
KU LWELA MAHUNGU LAMANENE EHUBYENI
Hi June 1966, ku tengiwe nandzu wun’wana lowu endleke leswaku ku nyikeriwa vumbhoni eLisbon. Vamakwerhu va 49 va yisiwe ehubyeni hikwalaho ka leswi va khomeleke minhlangano ekaya ra makwerhu. Ndzi va endle va lungheka, hi ku va ndzi tiendla onge ndzi gqweta ivi ndzi va vutisa swivutiso. A hi swi tiva leswaku a hi nge hluli kambe hi swi xiyile leswaku sweswo a swi ta endla leswaku hi nyikela vumbhoni lebyikulu. Gqweta ra hina ri gimete hi ku tshaha marito ya Gamaliyele wa le nkarhini wa vaapostola. (Mint. 5:33-39) Mhaka leyi yi hetelele yi fike ni le ka maphephahungu, naswona vamakwerhu va 49 va gweviwe ku tshama ekhotsweni masiku ya 45 ku ya eka tin’hweti ta ntlhanu ni hafu. Ndza tsaka hikuva gqweta ra hina leri a ri ri ni xivindzi ri pfumele ku dyondzeriwa Bibele naswona a ri ya eminhlanganweni loko ri nga si fa.
Hi December 1966, ndzi hlawuriwe ku va mulanguteri wa rhavi naswona a ndzi heta nkarhi wo tala ndzi tirhana ni timhaka ta nawu. Timbhoni ta Yehovha ti hetelele ti nyikiwe mpfumelelo wo gandzela hi ku ntshunxeka. (Filp. 1:7) Naswona mpfumelelo lowu ti wu kume hi December 18, 1974. Makwerhu Nathan Knorr na Frederick Franz, va le ntsindza wa misava hinkwayo, va endzele tiko ra Portugal leswaku va ta tsaka na hina hi ku khoma nhlangano lowu a wu nga si tshama wu va kona edorobeni ra le Oporto ni ra le Lisbon laha ku veke ni vayingiseri va 46 870 eka minhlangano leyi hayimbirhi.
Yehovha u endle leswaku ku va ni ku andza eka swihlala swo hlayanyana leswi ku vulavuriwaka Xiputukezi, ku katsa ni xihlala xa Azores, Cape Verde, Madeira, ni xa São Tomé na Príncipe. Hi 1988 ku engeteriwe miako ya rhavi leswaku ri kota ku khathalela xilaveko lexi a xi ya xi kula. Hi April 23 hi lembe rero, Makwerhu Milton Henschel u nyikele nkulumo yo nyiketela miako leyintshwa laha ku veke ni vayingiseri va 45 522. A swi tsakisa ngopfu ku vona vamakwerhu va 20 lava tshameke va varhumiwa ePortugal va va kona eka xiendlakalo lexi, lexi nga rivalekiki.
HI VUYERIWILE EKA VAMAKWERHU LAVA TSHAMEKE VA TSHEMBEKILE
Malembe hinkwawo lawa hi ma heteke hi ri ni vamakwerhu vo tshembeka swi hi pfunile swinene. Ndzi dyondze dyondzo ya nkoka swinene loko ndzi pfuna Makwerhu Theodore Jaracz loko hi endzela marhavi. Rhavi leri a hi ri endzerile a ri khome nyarhi hi timhondzo naswona Komiti ya Rhavi a yi endle hinkwaswo leswi yi nga swi kotaka leswaku yi lulamisa xiphiqo xexo kambe a swo fana na kwala. Makwerhu Jaracz u rhurise vamakwerhu timbilu a ku: “Sweswi i nkarhi wa leswaku mi swi tshikela moya lowo kwetsima.” Eka riendzo rin’wana loko mina ni nkatanga Mary hi endzele eBrooklyn, hi endzele Makwerhu Franz ni vamakwerhu van’wana vo hlayanyana. Loko hi kombele Makwerhu Franz leswaku a hi byela swo karhi hi nkarhi lowu a wu heteke a ri karhi a tirhela Yehovha u te: “Xikhutazo xa mina hi lexi: Khomelela enhlengeletanweni ya Yehovha hambi ko ba lexi dumaka. Hi yona ntsena leyi endlaka ntirho lowu Yesu a byeleke vadyondzisiwa vakwe leswaku va wu endla, ku nga ku chumayela mahungu lamanene ya Mfumo wa Xikwembu!”
Mina ni nkatanga hi tiphinile swinene hi ku endla sweswo. A hi yi rivali minkarhi leyi hi tiphineke ha yona loko hi endzela marhavi. Xiavelo lexi xi hi nyike nkarhi wo kombisa ndlela leyi hi wu tlangelaka ha yona ntirho wo tshembeka lowu vamakwerhu va wu endlaka ni ku va khutaza leswaku va ya emahlweni va tirhela Yehovha eka ntirho wo hlawuleka.
Malembe ya fambile naswona havumbirhi bya hina se ti dya ti ya emagoveni. Mary u ni swiphiqo swa rihanyo. (2 Kor. 12:9) Miringo yi hi tiyise ripfumelo naswona yi endle leswaku hi tiyimisela ku tshama hi tshembekile. Loko hi languta endzhaku, ha pfumela leswaku Yehovha u hi katekisile hi tindlela to tala. *
^ ndzim. 29 Douglas Guest u fe a tshembekile eka Yehovha hi October 25, 2015 loko ku ri karhi ku lunghiseleriwa xihloko lexi.


text:
Leswintshwa Eka JW.ORG
Tluka leri ri kombisa swilo leswa ha ku hoxiwaka eka jw.org. Leswaku u kuma timagazini, tibuku ni minkandziyiso yin’wana leyintshwa, yana eka tluka ra Minkandziyiso.
TIBUKU NI TIBROXARA
2017 Yearbook of Jehovah's Witnesses
TIVHIDIYO LETI HELELEKE
‘A Hi Veni Ni Ntshembo Eka Leswi Hi Nga Swi Voniki’
Sathana u tiyimisele ku hi tshikisa ku tshembeka ni ku hi endla hi heleriwa hi ntshembo. Hi nga swi kotisa ku yini ku tshama hi tshembekile hambiloko hi langutane ni maxangu?
TIVHIDIYO LETI HELELEKE
‘Hakunene Xikwembu Xi N’wi Endle Hosi Ni Kreste’
Loko nkarhi wu ri karhi wu famba, hi nga va ni ku kanakana naswona ripfumelo ri nga tsana. Vana ni ripfumelo leri tiyeke eka Yesu, ku nga Mesiya loyi a tshembisiweke tlhelo Hosi ya Mfumo wa Xikwembu.
TIVHIDIYO LETI HELELEKE
“Oho Yehovha, . . . Ndzi Tshemba Wena”
U nga dyondza yini malunghana ni ndlela leyi Hezekiya a kombiseke ha yona leswaku u tshemba Yehovha Xikwembu hi ku helela?
NO. 2 2017 Xana Byi Ni Khombo Vuhungasi Lebyi Nga Ni Vudimona?
Nhlayo ya vanhu lava tshembaka vudimona yi ya yi andza naswona vo tala va ya va kokeleka eka byona. Xana vuhungasi lebyi nga ni vuhungasi a byi na khombo?
KU HANYA HI MILAWU YA BIBELE
Ndzi Tshika Vusocha
Vona ndlela leyi bibele yi pfuneke Cindy ku tshika nsele.
MATSIMA YO AKA
Timbhoni Ta Miliyoni Ti Akeriwa Tiholo Ta Mfumo
Ku sukela hi 1999, ku akiwe Tiholo ta Mfumo ta Timbhoni ta Yehovha to tlula 5 000 eMexico ni le matikweni man’wana ya nkombo eCentral America. Ha yini lava nga riki Timbhoni va swi langutela hi mahlongati ku vona Tiholo ta Mfumo letintshwa emigangeni ya vona?
APRIL 2017 XIHONDZO XO RINDZA (NKANDZIYISO WA VANDLHA)
Nkandziyiso lowu wu ni swihloko leswi dyondziwaka evandlheni ku sukela hi May 29-July 2, 2017.


text:
VUHUNDZULUXERI BYA MISAVA LEYINTSHWA BYA MATSALWA YO KWETSIMA
Xana u nga tsakela ku hlaya xihloko lexi hi %%?
Ezekiyele 32:1-32
32 Hi lembe ra vu-12, hi n’hweti ya vu-12, esikwini ro sungula ra n’hweti, rito ra Yehovha ri fika eka mina, ri ku:2 “N’wana wa munhu, yimba risimu ra xirilo malunghana na Faro hosi ya Egipta, u vula eka yena u ku, ‘U miyetiwile kukota xinghalana xa ntshiva xa matiko.+“‘U fane ni xivandzana xa le matini emalwandle,+ u hambeta u hlambela emilambyeni ya wena, u tshamela ku pfindlusa mati hi milenge ya wena, u thyakisa milambu ya vona.’3 “Yehovha, Hosi leyi Lawulaka u te, ‘Ndzi ta andlala rikoka+ ra mina ehenhla ka wena hi ku tirhisa nhlengeletano ya vanhu vo tala, kunene va ta ku nghenisa erikokeni ra mina.+4 Ndzi ta ku tshika etikweni. Ndzi ta ku cukumeta+ ehenhla ka vuandlalo bya nhova. Swivumbiwa hinkwaswo swa matilo ndzi ta swi tshamisa eka wena, swivandzana swa misava+ hinkwayo ndzi ta swi xurhisa ha wena.5 Ndzi ta veka nyama ya wena ehenhla ka tintshava, ndzi tata minkova hi thyaka ra wena.+6 Kutani tiko ndzi ta ri nwisa leswi swi humaka eka wena, engatini ya wena,+ ehenhla ka tintshava; swinambyana swi ta tala ha wena.’7 “‘Loko u timeka, ndzi ta pfala matilo kutani ndzi endla tinyeleti ti va munyama. Loko ku ri dyambu, ndzi ta ri funengeta hi mapapa, n’weti wona wu nga ka wu nga humesi ku vonakala ka wona.+8 Timboni hinkwato ta ku vonakala ematilweni—ndzi ta ti endla munyama hikwalaho ka wena, ndzi ta endla tiko ra wena ri va ni munyama,’ ku vula Yehovha, Hosi leyi Lawulaka.9 “‘Ndzi ta hlundzukisa mbilu ya vanhu vo tala loko ndzi humesa makhumbi ematikweni ma ya eka matiko lawa u nga ma tivangiki.+10 Kunene ndzi ta endla leswaku vanhu vo tala va ku chava,+ tihosi ta vona ti ta rhurhumela hikwalaho ka ku chava wena, loko ndzi hatimisa banga ra mina eswikandzeni swa tona,+ ti ta rhurhumela nkarhi hinkwawo, yin’wana ni yin’wana hi moya-xiviri wa yona, esikwini leri u nga ta wa ha rona.’+11 “Hikuva Yehovha, Hosi leyi Lawulaka u te, ‘Banga ra hosi ya Babilona ri ta ta ehenhla ka wena.+12 Ndzi ta endla ntshungu wa wena wu wisiwa hi mabanga ya lava va nga ni matimba, vaxanisi va matiko, hinkwavo ka vona;+ entiyisweni va ta susa ku tinyungubyisa ka Egipta, ntshungu wakwe hinkwawo wu ta lovisiwa.+13 Ndzi ta lovisa swifuwo swa yena hinkwaswo leswi nga ekusuhi ni mati yo tala,+ kutani nenge wa munhu wa la misaveni wu nga ka wu nga ha ma pfindlusi,+ hambi ku ri masondzo ya swifuwo a ma nge he ma pfindlusi.’14 “‘Enkarhini wolowo ndzi ta endla mati ya kona ma tenga, milambu ya kona ndzi ta yi khulukisa kukota mafurha,’ ku vula Yehovha, Hosi leyi Lawulaka.15 “‘Loko ndzi endla tiko ra Egipta ri va rhumbi naswona tiko ri va rhumbi eka leswi swi ri taleleke,+ loko ndzi dlaya vaaki hinkwavo va rona, va ta tiva leswaku hi mina Yehovha.+16 “‘Leri i risimu ra xirilo, kunene vanhu va ta ri yimba. Hambi ku ri vanhwanyana va matiko va ta ri yimba; va ta ri yimba+ ehenhla ka Egipta ni le henhla ka ntshungu wa kona hinkwawo,’ ku vula Yehovha, Hosi leyi Lawulaka.”17 Swi tlhela swi endleka hi lembe ra vu-12, esikwini ra vu-15 ra n’hweti, rito ra Yehovha ri fika eka mina, ri ku:18 “N’wana wa munhu, rilela ntshungu wa Egipta, u wu rhelerisa,+ wona ni vanhwanyana va matiko lamakulu, etikweni leri nga ehansi,+ swin’we ni lava va rhelelaka emugodini.+19 “‘Xana u fana na mani hi ku saseka?+ Rhelela, kutani u ta vekiwa swin’we ni lava va nga yimbangiki!’+20 “‘Va ta wela exikarhi ka lava va dlayiweke hi banga.+ U nyiketiwe ebangeni. N’wi kokeni a suka swin’we ni ntshungu wakwe hinkwawo.21 “‘Vavanuna lava va rhangelaka va ta vulavula ni vapfuni va yena exikarhi ka Sheol.+ Kunene va ta rhelela;+ va ta etlela kukota lava va nga yimbangiki, lava va dlayiweke hi banga.22 Hi kona laha Asiriya ni nhlengeletano yakwe hinkwayo va nga kona.+ Swilahlo swakwe swi n’wi rhendzerile. Hinkwavo va dlayiwile, lava va wisiwaka hi banga.+23 Hikuva swilahlo swa yena swi vekiwe eswiphen’wini swa le ndzeni-ndzeni swa mugodi,+ nhlengeletano ya yena yi rhendzele sirha rakwe, hinkwavo va dlayiwile, va wisiwe hi banga, hikuva va chavise tiko ra lava va hanyaka.24 “‘Ku na Elami+ ni ntshungu wakwe hinkwawo lowu rhendzeleke sirha rakwe, hinkwavo lava va dlayiweke, lava va wisiwaka hi banga, lava va rheleleke va nga yimbanga etikweni ra le hansi, lava va vangeleke ku chava etikweni ra lava va hanyaka; va ta byarha ku tsongahatiwa ka vona swin’we ni lava va rhelelaka emugodini.+25 Exikarhi ka lava va dlayiweke va n’wi andlalele sangu+ exikarhi ka ntshungu wakwe hinkwawo. Swilahlo swa yena swi ri rhendzerile. Hinkwavo a va yimbanga, va dlayiwe hi banga,+ hikuva ku endliwe leswaku va chaviwa etikweni ra lava hanyaka; va ta byarha ku tsongahatiwa ka vona swin’we ni lava va rhelelaka emugodini. U vekiwe exikarhi ka lava va dlayiweke.26 “‘Hi kona laha Mixeke+ na Tubala+ swin’we ni ntshungu wakwe hinkwawo va nga kona. Swilahlo swakwe swi n’wi rhendzerile. Hinkwavo a va yimbanga, va tlhaviwe hi banga, hikuva va endle leswaku va chaviwa etikweni ra lava va hanyaka.27 Xana va nga ka va nga etleli ni lava va nga ni matimba,+ va wela eka lava va nga yimbangiki, lava va rheleleke eSheol ni matlhari ya vona ya nyimpi? Va ta veka mabanga ya vona ehansi ka tinhloko ta vona, swihoxo swa vona swi ta va ehenhla ka marhambu ya vona,+ hikuva lava va nga ni matimba a va tisa ku chava etikweni ra lava va hanyaka.+28 Loko ku ri wena, u ta tshoviwa exikarhi ka lava va nga yimbangiki, u ta etlela ni lava va dlayiweke hi banga.29 “‘Hi kona laha ku nga na Edomu,+ tihosi ta yena ni tindhuna ta yena hinkwato, lava va vekiweke swin’we ni lava va dlayiweke hi banga,+ hambileswi a va ri ni matimba; vona va ta etlela ni lava va nga yimbangiki+ ni lava va rhelelaka emugodini.30 “‘Hi kona laha ku nga ni tinghanakana ta le n’walungwini, hinkwato ka tona, ni Vasidoni hinkwavo,+ lava va rheleleke swin’we ni lava va dlayiweke, ekhombyeni ra vona hikwalaho ka matimba ya vona, va khomiwe hi tingana. Va ta etlela va nga yimbanga swin’we ni lava va dlayiweke hi banga, va ta byarha ku tsongahatiwa ka vona ni lava va rhelelaka emugodini.+31 “‘Lava hi vona lava Faro a nga ta va vona, kunene u ta chaveleleka hikwalaho ka ntshungu wakwe hinkwawo.+ Faro swin’we ni vandla rakwe hinkwaro ra nyimpi va ta va vanhu lava dlayiweke hi banga,’ ku vula Yehovha, Hosi leyi Lawulaka.32 “‘Hikuva u endle leswaku a chaviwa etikweni ra lava va hanyaka,+ u ta vekiwa exikarhi ka lava va nga yimbangiki, swin’we ni lava va dlayiweke hi banga, Faro ni ntshungu wakwe hinkwawo,’ ku vula Yehovha, Hosi leyi Lawulaka.”


text:
VUHUNDZULUXERI BYA MISAVA LEYINTSHWA BYA MATSALWA YO KWETSIMA
Xana u nga tsakela ku hlaya xihloko lexi hi %%?
Deteronoma 13:1-18
13 “Loko muprofeta+ kumbe mulorhi+ wa norho o tshuka a humelela exikarhi ka n’wina a mi nyika xikombiso kumbe xihlamariso,+2 kutani xikombiso kumbe xihlamariso lexi a mi byeleke xona xi hetiseka,+ a ku, ‘A hi landzeleni swikwembu swin’wana leswi mi nga swi tivangiki, a hi swi tirheleni,’3 mi nga tshuki mi yingisa marito ya muprofeta yoloye kumbe mi yingisa mulorhi yoloye wa norho,+ hikuva Yehovha Xikwembu xa n’wina wa mi ringa+ ku tiva loko mi rhandza Yehovha Xikwembu xa n’wina hi mbilu ya n’wina hinkwayo ni hi moya-xiviri+ wa n’wina hinkwawo.4 Mi fanele mi landzela Yehovha Xikwembu xa n’wina, naswona mi fanele mi n’wi chava, mi hlayisa swileriso swakwe, mi yingisa rito rakwe, naswona mi fanele mi n’wi tirhela, mi n’wi namarhela.+5 Kutani muprofeta+ yoloye kumbe mulorhi yoloye wa norho u fanele a dlayiwa,+ hikuva u pfukele Yehovha Xikwembu xa n’wina, loyi a mi humeseke etikweni ra Egipta naswona a mi kutsuleke endlwini ya mahlonga, leswaku a mi hambukisa endleleni leyi Yehovha Xikwembu xa n’wina a mi leriseke leswaku mi famba ha yona;+ mi fanele mi susa hinkwaswo swo biha exikarhi ka n’wina.+6 “Loko makwenu, n’wana wa mana wa wena kumbe n’wana wa wena wa jaha kumbe wa nhwanyana kumbe nsati wa wena la rhandzekaka kumbe nakuloni la fanaka ni moya-xiviri+ wa wena o tshuka a ringeta ku ku yenga exihundleni, a ku, ‘A hi fambe hi ya tirhela swikwembu swin’wana,’+ leswi u nga swi tivangiki, hambi ku ri wena kumbe vatata wa wena,7 swikwembu swin’wana swa vanhu lava va mi rhendzeleke, lava va nga ekusuhi na wena kumbe lava va nga ekule na wena, ku sukela emakumu man’wana ya tiko ku ya emakumu man’wana ya tiko,8 u nga tshuki u pfumelelana ni ku navela ka yena kumbe u n’wi yingisa,+ kumbe tihlo ra wena ri va ni nsovo eka yena, kumbe u n’wi tsetselela,+ kumbe u n’wi sirhelela;9 kambe u ta n’wi dlaya hakunene.+ Voko ra wena ri fanele ri va ro sungula ku n’wi dlaya, endzhaku ka sweswo ku landzela+ voko ra vanhu hinkwavo.10 U fanele u n’wi khandla hi maribye, kutani u fanele a fa,+ hikuva u lave ku ku fularhelisa Yehovha Xikwembu xa wena, loyi a ku humeseke etikweni ra Egipta, u huma endlwini ya mahlonga.+11 Tiko hinkwaro ra Israyele ri ta swi twa, ri chava, kutani a ri nge endli nchumu lowu fanaka ni nchumu lowu wo biha exikarhi ka n’wina.+12 “Loko wo tshuka u twa ku vuriwa eka wun’wana wa miti leyi Yehovha Xikwembu xa wena a ku nyikaka yona leswaku u tshama eka yona, va ku,13 ‘Vavanuna lava nga pfuniki nchumu va humile exikarhi+ ka n’wina leswaku va ringeta ku hambukisa vaaki va muti+ wa ka vona, va ku: “A hi fambeni hi ya tirhela swikwembu swin’wana,” leswi u nga swi tivangiki,’14 u fanele u lavisisa, u kambisisa, naswona u vutisisa swinene;+ loko nchumu wolowo wu kumeka wu ri ntiyiso, nchumu lowu nyenyetsaka wu endliwile exikarhi ka n’wina,15 hakunene u fanele u dlaya vaaki va muti wolowo hi banga.+ Wona ni hinkwaswo leswi nga eka wona ni swifuwo swa wona swi nyikeleni endzovisweni+ hi banga.16 Kutani hinkwaswo leswi swi phangiweke swa wona u ta swi hlengeletela exikarhi ka ntsendzele wa wona, u fanele u hisa muti+ hi ndzilo ni hinkwaswo leswi phangiweke swa wona swi va gandzelo leri heleleke eka Yehovha Xikwembu xa wena, kutani wu fanele wu va nhulu ya leswi onhiweke hilaha ku nga riki na makumu.+ Wu nga tlheli wu pfuxiwa.17 Ku nga tshuki ku va ni xilo lexi endliweke xi va xo kwetsima hi ku vekeriwa etlhelo,+ lexi faneleke xi namarhela voko ra wena leswaku Yehovha a hundzuka eku hlundzukeni kakwe lokukulu,+ hakunene a ku kombisa tintswalo naswona a va ni tintswalo+ eka wena a ku andzisa, hilaha a hlambanyeke hakona eka vatata wa wena.+18 Hikuva u fanele u yingisa rito ra Yehovha Xikwembu xa wena hi ku hlayisa swileriso+ hinkwaswo leswi ndzi ku lerisaka swona namuntlha, leswaku u endla leswi lulameke ematihlweni ya Yehovha Xikwembu xa wena.+


text:
Ku Ya Emahlweni Ni Vutomi Endzhaku Ka Loko U Dlaye Vukati
“A ndzi tsemeke nhlana. Vutomi bya wena byi ku fambela kahle sweswi kutani hi xitshuketa byi ku fambela ximatsi.”—MARK, * loyi a nga ni lembe a dlaye vukati.
“Nuna wa mina a a rhandzana ni wansati loyi a ringanaka ni n’wana wa hina wa nhwana hi malembe. Loko hi dlaya vukati, ndzi tseme ndzi ri vona eka ximbilwambilwana xakwe, kambe ndzi tlhele ndzi titwa ndzi ri xikangalafula.”—EMMELINE, loyi a nga ni malembe ya 17 a dlaye vukati.
Vanhu van’wana va dlaya vukati va ri ni ntshembo wa leswaku vutomi bya vona byi ta antswa, loko van’wana va lava ku hambeta va nghenele vukati kambe va tsandzeka ku endla leswaku vanghana va vona va vukati va tshama na vona. Kambe, hinkwavo lava dlayeke vukati va kuma leswaku vutomi endzhaku ka sweswo bya tika ku tlula ndlela leyi a va byi langutele ha yona. Entiyisweni, loko ku ri leswaku wa ha ku dlaya vukati, u nga kuma leswaku hi xin’wana xa swiendlakalo leswikulu leswi tshikilelaka leswi u tshameke u hlangana na swona. Hikokwalaho, i swinene ku anakanyisisa hi xitsundzuxo xin’wana lexi twisisekaka lexi humaka eBibeleni lexi nga ku pfunaka leswaku u langutana ni swiphiqo swo dlaya vukati.
XIPHIQO 1: MATITWELO LAMA HOXEKE.
Ntshikilelo lowu fambisanaka ni swiphiqo swa mali, ku va mutswari ni xivundza swi nga va leswi tshikilelaka naswona a hi minkarhi hinkwayo matitwelo wolawo ma sukaka hi ku hatlisa. Mufi Judith Wallerstein loyi a ri mutivi wa mianakanyo u kume leswaku van’wana endzhaku ka malembe va dlaye vukati, va ha titwa va xengiwile ni ku fularheriwa, va anakanya leswaku vutomi “a byi lulamanga, byi khomisa tingana naswona byi ni xivundza.”
LESWI U NGA SWI ENDLAKA
Rila hikwalaho ka leswi u tshikiweke. U nga ha kumbuka nkataku loyi wa ha n’wi rhandzaka. Hambi ku ri hileswaku vukati bya n’wina a byi ri ni swiphiqo, u nga ha rila hikuva a wu na wona ntsako lowu a wu ri ni ntshembo wa leswaku u ta va na wona evukatini. (Swivuriso 5:18) Swi nga ku khomisi tingana ku wu vekela etlhelo “nkarhi wa ku rila.”—Eklesiasta 3:1, 4.
Papalata ku tiendla guwela. Loko u lava nkarhi wa ku rila, ku tihambanisa ni vanhu nkarhi wo leha a hi swinene. (Swivuriso 18:1) Vulavula hi ndlela leyi akaka loko u bula ni vanghana va wena, tanihi leswi ku tshamela ku rila hi khale ka nkataku hambiloko swi fanerile swi nga endlaka leswaku vanhu va ku papalata. Loko u lava ku endla swiboho swa nkoka hi xihatla endzhaku ka loko u dlaye vukati, kuma mpfuno eka munhu loyi u n’wi tshembaka.
Khathalela rihanyo ra wena. Ntshikilelo wa ku dlaya vukati hakanyingi wu vanga swiphiqo swa miri, swo tanihi nsusumeto wa le henhla wa ngati kumbe ku tshamela ku pandziwa hi nhloko. Dyana swakudya leswi nga ni rihanyo, endla vutiolori naswona etlela nkarhi lowu eneleke.—Vaefesa 5:29.
Susa swilo leswi nga endlaka leswaku u hlundzukela khale ka nkataku kumbe leswi u nga swi laviki, kambe hlayisa maphepha ya nkoka. Loko swilo swo fana ni swifaniso swa mucato swi ku khunguvanyisa, swi hoxe ebokisini kutani u swi hlayisela vana va wena.
Lwisana ni mianakanyo leyi hoxeke. Olga, loyi a tshikeke nuna wakwe endzhaku ka loko a endle vuoswi u te: “A ndzi tshamela ku tivutisa leswaku, ‘I yini leswi wansati loyi a nga na swona leswi mina ndzi nga riki na swona?’” Kambe endzhakunyana Olga u swi xiyile leswaku, ku tshamela ku anakanya hi swilo leswi hoxeke ku nga hetelela “ku ri moya lowu biweke.”—Swivuriso 18:14.
Vanhu vo tala va kuma leswaku ku tsala ehansi leswi va swi anakanyaka swi va pfuna ku vona ni ku lawula ndlela leyi va anakanyaka ha yona. Loko u endla leswi, ringeta ku ta ni mianakanyo leyintshwa leyinene leswaku u siva leyi hoxeke leyi u nga eku lwisaneni na yona. (Vaefesa 4:23) Xiya swikombiso swimbirhi leswi landzelaka:
Mianakanyo ya khale: Hi mina ndzi vangeke leswaku munghana wa mina wa vukati a nga tshembeki.
Mianakanyo leyintshwa: Ku tsana ka mina a hi kona ku endleke leswaku munghana wa mina wa vukati a nga tshembeki.
Mianakanyo ya khale: Wanuna loyi u ndzi dyele nkarhi.
Mianakanyo leyintshwa: Ndzi ta tsaka loko ndzi ya emahlweni ni vutomi, ku nga ri ku tlhelela endzhaku.
U nga dziki eka marito lama tlhavaka. Vanghana kumbe maxaka ma nga ha vula swilo leswi vavaka kumbe swilo leswi hoxeke eka xiyimo xa wena: ‘A nga ku faneli,’ kumbe ‘Xikwembu xi venga ku dlaya vukati.’ * Hi yona mhaka Bibele yi khutazaka leswi: “U nga nyikeli mbilu ya wena emaritweni hinkwawo lawa vanhu va ma vulavulaka.” (Eklesiasta 7:21) Martina loyi a dlayeke vukati ku ringana malembe mambirhi, u ri: “Ematshan’weni yo dzika eka marito lama vavisaka, ndzi ringeta ku vona swilo hi langutelo ra Xikwembu. Miehleketo ya xona yi tlakuke ku tlula ya hina.”—Esaya 55:8, 9.
Khongela eka Yehovha. U khutaza vagandzeri vakwe leswaku va ‘lahlela ku vilela hinkwako ka vona eka yena,’ ngopfu-ngopfu loko va tshikilelekile swinene.—1 Petro 5:7.
RINGETA LESWI: Tsala tindzimana ta Bibele leti u vonaka leswaku ti nga ku pfuna naswona ti veke erivaleni laha u nga ta ti vona nkarhi na nkarhi. Handle ka matsalwa lawa se ma tshahiweke, vanhu vo tala lava dlayeke vukati va vuyeriwile eka tindzimana leti: Pisalema 27:10; 34:18; Esaya 41:10; na Varhoma 8:38, 39.
XIPHIQO 2: VUXAKA BYA WENA NI KHALE KA NKATAKU.
Juliana loyi a ri ni malembe ya 11 a tekiwile u ri: “Ndzi kombele nuna wa mina leswaku a nga fambi. Kambe endzhaku ka loko a fambile, a ndzi n’wi hlundzukerile swin’we ni wansati loyi a yeke a ya tshama na yena.” Vanhu vo tala lava dlayeke vukati va hambeta va hlundzukele vanghana va vona va vukati swinene ku ringana malembe yo tala. Kambe, swa va boha leswaku va vulavula na vona nkarhi ni nkarhi, ngopfu-ngopfu loko va ri ni vana.
LESWI U NGA SWI ENDLAKA
Vana ni vuxaka lebyinene ni khale ka nkataku. Dzika eka timhaka leti faneleke naswona bana nhloko ya mhaka. Vo tala va kume leswaku leswi swi hoxa xandla leswaku ku va ni ku rhula.—Varhoma 12:18.
Papalata mavulavulelo lama tlhavaka. Ngopfu-ngopfu loko u titwa u karihile, ndzayo ya vutlhari ya Bibele yi ri: “Un’wana ni un’wana la hlwelaka ku vula marito yakwe u ni vutivi.” (Swivuriso 17:27) Loko u nga taka u nga hlamuli hi ndlela leyinene, u nga ha vula u ku: “Ndzi lava ku anakanyisisa hileswi u swi vuleke kutani ndzi ta vulavula na wena endzhakunyana.”
Papalata ku vilela hi timhaka ta khale ka nkataku hilaha u nga kotaka hakona, leti katsaka swa nawu, swa timali ni timhaka ta vutshunguri.
RINGETA LESWI: Loko enkarhini lowu taka u vulavula ni khale ka nkataku, xiya timhaka leti kumbexana un’wana wa n’wina a sungulaka ku tiyimelela kumbe a titwa a nga ntshunxekanga. Loko swi fanerile, n’wi kombele leswaku a ku nyika xinkarhana kumbe mi pfumelelana ku tirhisa e-mail leswaku mi bula hi mhaka yoleyo.—Swivuriso 17:14.
XIPHIQO 3: KU PFUNA VANA VA WENA LESWAKU VA TOLOVELA XIYIMO.
Maria u tsundzuka leswi a swi ri xiswona loko a ha ku dlaya vukati: “N’wana wa mina lontsongo wa nhwana a a tshamela ku rila naswona u tlhele a sungula ku tsakamisa loko a etlele. Kasi hi hala tlhelo n’wana wa mina lonkulu wa nhwana u ringete ku fihla ndlela leyi a a titwa ha yona, kutani ndzi swi vonile leswaku ku ni leswi nga fambiki kahle ni le ka yena.” Lexi twisaka ku vava, u nga ha titwa u nga ri na nkarhi wo va ni vana va wena loko va ku lava.
LESWI U NGA SWI ENDLAKA
Khutaza vana va wena leswaku va vulavula na wena malunghana ni ndlela leyi va titwaka ha yona, hambiloko leswi swi vonaka swi ri leswi “humeke endleleni.”—Yobo 6:2, 3.
Tshama u ri karhi u endla mintirho leyi u faneleke u yi endla. Hambiloko u lava ku seketeriwa emintlhavekweni naswona n’wana wa wena swi vonaka onge u tiyimiserile ku endla tano, a hi swinene ku n’wi kombela leswaku a ku pfuna hi timhaka ta vanhu lavakulu. (1 Vakorinto 13:11) Papalata ku byeletela n’wana swihundla swa wena kumbe ku n’wi endla a va ntsumi ya wena ni khale ka nkataku.
Endla leswaku vutomi bya n’wana wa wena byi va lebyinene. Ku hambeta u tshama endhawini leyi a wu tshama eka yona ni ku namarhela xiyimiso swa pfuna, kambe xa nkoka swinene i ku hambeta mi va ni vuxaka lebyinene ni Xikwembu tanihi ndyangu, leswi katsaka ku hlaya Bibele ni vugandzeri bya ndyangu.—Deteronoma 6:6-9.
RINGETA LESWI: Kumbexana vhiki leri, tiyisekisa vana va wena leswaku wa va rhandza nileswaku a hi vona va endleke leswaku wena ni nkataku mi dlaya vukati. Hlamula swivutiso swa vona handle ko sola nkataku.
U nga ya emahlweni ni vutomi bya wena endzhaku ka loko u dlaye vukati. Melissa, loyi a ri ni malembe ya 16 a nghenele vukati u ri: “Loko ndzi dlaya vukati, a ndzi ti byela leswi, ‘Leswi a hi swona leswi a ndzi lave leswaku vutomi bya mina byi va xiswona.’” Kambe sweswi, u kume ku eneriseka ku nga khathariseki swiyimo swakwe. U ri: “Loko ndzi lahla thawula ra leswaku a ndzi nge swi koti ku cinca swa nkarhi lowu nga hundza, ndzi titwa ndzi antswa.” ▪
^ ndzim. 2 Mavito man’wana ma cinciwile exihlokweni lexi.
^ ndzim. 18 Xikwembu xi venga ku dlaya vukati loku nga ni vukanganyisi. Kambe loko nkataku a endla vuoswi, Xikwembu xi nyika loyi a nga riki na nandzu mfanelo yo endla xiboho loko a lava ku dlaya vukati. (Malakiya 2:16; Matewu 19:9) Hlaya xihloko lexi nge “Langutelo Ra Bibele”—Hi Kwihi Ku Dlaya Vukati Loku Xikwembu Xi Ku Vengaka?” eka nkandziyiso wa Xalamuka! ya February 8, 1994, leyi kandziyisiweke hi Timbhoni ta Yehovha.
TIVUTISE . . .
Xana hakunene ndzi tinyike nkarhi wo rila loko ndzi dlaya vukati?
Xana ndzi nga swi tshikisa ku yini ku hambeta ndzi hlundzukela khale ka munghana wa mina wa vukati?


text:
Munhu Loyi A Tirhaka Ku Timela Ndzilo Loyi Hi Siku Rero A A Nga Tirhi U Ponise Vanhu
Hi Sonto, January 5, 2014, Serge Gerardin a a ri endleleni yo ya enhlengeletanweni ya Timbhoni ta Yehovha hi bazi ekusuhi ni le Paris, eFurwa, loko a vona mhangu yo chavisa swinene. U ri: “Movha wun’wana wu chayise khumbi leri sirhelelaka buloho, hi loko wu haha wu ya chayisa buloho ivi wu wa mavhilwa ya wona ma languta ehenhla kutani wu sungula ku pfurha.”
Serge u ni malembe yo tlula 40 a ri karhi a tirha ku timela ndzilo. Tanihi leswi a rhangelaka ntlawa wo timela ndzilo, u hatle a teka goza. U ri: “Hambileswi a hi famba eka tlhelo rin’wana ra gondzo lerikulu, ndzi kombele muchayeri wa bazi leswaku a yima kutani ndzi tsutsumela laha movha a wu tshwa kona.” Serge u twe ku kalakala, “Ndzi pfuneni! Ndzi pfuneni!” U ri: “A ndzi ambale sudu na thayi naswona a ndzi nga ri na swona swiambalo swa vuhlayiseki. Ku kalakala ka vanhu volavo ku ndzi endle ndzi swi vona leswaku swi nga koteka leswaku va ponisiwa!”
Loko Serge a ri karhi a rhendzeleka hi movha wolowo, u hlanganisiwe hi mukhandziyi loyi a pfilunganyekile kutani a n’wi yisa endhawini leyi hlayisekeke. Serge u ri: “U ndzi byele leswaku ka ha ri ni vanhu van’wana vambirhi endzeni ka movha. Kambe hi nkarhi wolowo se a ku ri ni timovha to hlayanyana leti a ti yimile. Kambe vanhu a va nga swi koti ku tshinela hikwalaho ka ku hisa ni malangavi.”
Vachayeri vo hlayanyana va tilori va te ni swo timela ndzilo. Va ye eka tlhelo leri Serge a a yime eka rona, kutani va wu timela swa xinkarhana. Kambe muchayeri a a manyekile ehansi ka movha. Kutani Serge ni vanhu van’wana lava a va yimile va tlakule movha ivi va humesa muchayeri va n’wi yisa endhawini leyi hlayisekeke.
Serge u ri: “Hi nkarhi wolowo, ndzilo wu tlhele wu sungula ku pfurha hi matimba!” Kambe mukhandziyi un’wana a a ri karhi a lengalenga exitulwini hikwalaho ka leswi a tibohe hi bandhi. Kutani ku fike mutirhi un’wana loyi a tirhaka ku timela ndzilo loyi na yena a a nga ri entirhweni, a ambale swiambalo swa vachayeri va swithuthuthu. Serge u ri: “Ndzi n’wi byele leswaku swi nga endleka movha lowu wu ri ekusuhi ni ku buluka kutani hi koke wanuna yoloye.” Ku nga si hela ni minete, movha wu bulukile.
Loko mintlawa yo timela ndzilo ni ya swilamulelamhangu yi fika, yi tshungule vanhu lava weriweke hi mhangu kutani yi timela ni ndzilo. Serge u kume vutshunguri hikwalaho ka leswi mavoko yakwe a ma vavisekile ni ku tshwa. Loko a ya khandziya bazi leyi a fambaka hi yona, vavanuna vo hlayanyana va tsutsumele eka yena kutani va n’wi nkhensa.
Serge u tsakile hikwalaho ka leswi a koteke ku pfuna. U ri: “Ndzi vone onge Yehovha Xikwembu xa mina u ndzi nyike vutihlamuleri byo va ponisa. Leswi endlaka leswaku ndzi tsaka hileswaku ndzi kote ku pfuna vanhu volavo.”
DYONDZA SWO TALA
Loko Ku Ri Ni Mhangu, Rirhandzu Ri Hi Susumetela Ku Teka Goza
Ematikweni yo tala swinene, Timbhoni ta Yehovha ta phalala loko ku ri ni xilaveko.


text:
Tindlela To Kuma Ntsako eNdyangwini
Dyondzisa Vana Va Wena Ku Va Ni Vutihlamuleri
George u ri: * “Madyambu man’wana ni man’wana a ku endleka nchumu lowu fanaka. Michael, xifanyetana xa mina xa malembe ya mune, a xi siya tithoyi ta xona ti hangalake ni yindlu hinkwayo. Ndzi ringetile ku xi byela leswaku xi ti veketela kahle loko xi nga si ya eku etleleni. Kambe a xi hlundzuka, xi rila ni ku endla mihlolo leyi hinkwayo. Minkarhi yin’wana a ndzi xi karihela kambe sweswo a swo nyanyisa timhaka. A ndzi lava leswaku hi ya eku etleleni hi tsakile. Ndzi tshike ku xi sindzisa leswaku xi ti veketela kahle, kutani ndzi ti veketela hi ndzexe.”
Emily u ri: “Timhaka ti sungule ku biha loko Jenny, xinhwanyetana xa mina xa malembe ya 13, xi nga swi twisisi leswi mudyondzisi wa xona a lavaka leswaku xi swi endla entirhweni wa xona wa xikolo. A xi heta awara xi ri karhi xi rila endzhaku ko vuya hi le xikolweni. Ndzi xi khutaze leswaku xi ya kombela mpfuno eka mudyondzisi wa xona, kambe xi vule leswaku u ni mona naswona a xi na xona xivindzi xo ya vulavula na yena. A ndzi twa onge ndzi nga namba ndzi ya eka mudyondzisi yoloye ndzi ya n’wi byela xo mita hi huku. A ndzi tibyela leswaku a ku na munhu loyi a faneleke a endla leswaku xinhwanyetana xa mina xi nga tsaki!”
XANA na wena minkarhi yin’wana u titwa ku fana na George na Emily? Vatswari vo tala a swi va tsakisi ku vona vana va vona va ri ni swiphiqo kumbe va nga tsakanga. Hi ntumbuluko vatswari va va sirhelela vana va vona. Kambe swiyimo leswimbirhi leswi hlamuseriweke laha henhla swi pfulele vatswari lava boxiweke laha henhla nkarhi wo dyondzisa vana va vona dyondzo ya nkoka malunghana ni vutihlamuleri. I ntiyiso leswaku leswi un’wana a nga ni malembe ya mune kasi lowun’wana a nga ni malembe ya 13, a va nge kumi dyondzo leyi fanaka.
Ntiyiso hileswaku a swi nge olovi leswaku u tshama u ri karhi u sirhelela n’wana wa wena loko a hlangavetana ni swiphiqo swa vutomi. Hi ku famba ka nkarhi, n’wana u ta siya tata wakwe ni mana wakwe kutani a “rhwala ndzhwalo wakwe” wa vutihlamuleri. (Vagalatiya 6:5; Genesa 2:24) Leswaku va pfuna vana va vona va tiyimela, vatswari va fanele va va dyondzisa ku nga vi na vutianakanyi, va kota ku tikhathalela naswona va byarha vutihlamuleri. Kambe sweswo a hi matlangwana!
Lexi tsakisaka hileswaku vatswari va nga tekelela xikombiso xa ndlela leyi Yesu a tirhisaneke ha yona ni vadyondzisiwa vakwe. Hambileswi Yesu a a nga ri na vana, kambe loko a hlawula ni ku letela vadyondzisiwa vakwe, xikongomelo xakwe a ku ri ku va pfuna leswaku va hambeta va endla ntirho wo chumayela hambiloko se a fambile. (Matewu 28:19, 20) Leswi Yesu a swi endleke hileswi mutswari un’wana ni un’wana a faneleke a swi endla loko a dyondzisa vana vakwe ku va ni vutihlamuleri. Xiya swikombiso swinharhu leswi Yesu a swi vekeleke vatswari.
‘Vekela N’wana Wa Wena Ntila’
Loko Yesu a ri ekusuhi ni ku fa, u byele vadyondzisiwa vakwe a ku: “Ndzi mi vekele ntila, leswaku, hilaha ndzi endleke hakona eka n’wina, na n’wina mi endla hakona.” (Yohane 13:15) Hilaha ku fanaka, vatswari va fanele va hlamusela va tlhela va vekela vana va vona xikombiso xa leswi swi vulaka swona ku byarha vutihlamuleri.
Tivutise: ‘Xana minkarhi hinkwayo ndzi vulavula kahle hi vutihlamuleri lebyi ndzi faneleke ndzi byi hetisisa? Xana ndza vulavula hi ku eneriseka loku ndzi vaka na kona hikwalaho ko tirhela van’wana? Kumbe, xana ndzi tshamela ku gungula ni ku tiringanisa ni vanhu lava dyaka bya le ka byandlana?’
A nga kona munhu la hetisekeke. Hinkwerhu ka hina minkarhi yin’wana swilo swa hi tikela. Xikombiso xa wena xi ta va pfuna swinene vana va wena leswaku va vona ndlela leyi swi nga swa nkoka ha yona ku byarha vutihlamuleri.
RINGETA LESWI: Loko swi koteka, minkarhi yin’wana famba ni n’wana wa wena entirhweni wa wena kutani u n’wi komba leswi u swi endlaka leswaku u hlayisa ndyangu. Famba na yena loko u ya endla ntirho wo tirhandzela. Loko mi vuya, n’wi hlamusele ndlela leyi u tiphineke ha yona hi ku endla ntirho wolowo.—Mintirho 20:35.
U Nga Languteli Swilo Leswikulu
Yesu u swi xiyile leswaku a swi ta va tekela nkarhi wo leha vadyondzisiwa vakwe ku hetisisa vutihlamuleri lebyi a a va byarhise byona. U tshame a va byela a ku: “Ndza ha ri ni swilo swo tala swo mi byela swona, kambe sweswi a mi swi koti ku swi byarha.” (Yohane 16:12) Yesu a nga lo namba a va byela ku hetisisa leswi a va byeleke swona va ri voxe. Kambe u hete nkarhi wo leha na vona a va dyondzisa swilo swo tala. U va rhume va ri voxe endzhaku ka loko a swi vonile leswaku se va lunghekile.
Hilaha ku fanaka, swi ta va swi nga twali ku va vatswari va langutela leswaku vana va vona va byarha vutihlamuleri bya vanhu lavakulu. Hambiswiritano, loko vana va ri karhi va kula, vatswari va fanele va va hlawulela mintirho leyi va nga yi endlaka va ri voxe. Hi xikombiso, va fanele va va dyondzisa ku tshama va basile, ku basisa makamara ya vona, ku fika hi nkarhi ni ku tirhisa mali hi vutlhari. Loko n’wana a sungula ku ya exikolweni, va fanele va n’wi pfuna leswaku a teka ntirho wakwe wa xikolo wu ri vutihlamuleri byakwe.
Vatswari va fanele va endla swo tala ku tlula ku pfuna n’wana wa vona leswaku a byarha vutihlamuleri. Nakambe va fanele va n’wi pfuna loko a tikarhatela ku antswisa. George, loyi ku vulavuriweke ha yena eku sunguleni ka xihloko lexi, u swi xiyile leswaku lexi a xi endla leswaku Michael a hlundzuka loko a n’wi byela leswaku a ti veketela kahle tithoyi takwe, hileswi ntirho wolowo a wu ti komba wu nga olovi. George u ri: “Ematshan’weni yo n’wi karihela, ndzi ringete ku n’wi dyondzisa ndlela yo endla ntirho wolowo.”
I yini leswi a swi endleke hi ku kongoma? George u ri: “Ndzi rhange hi ku hlawula nkarhi lowu a a ta ti rhwalela ha wona tithoyi takwe madyambu man’wana ni man’wana. Kutani ndzi tirha na yena hi ti rhwalela eka kamara rin’wana ni rin’wana. Ndzi endle leswaku hi tirha onge hi le ku tlangeni, hambi ku ri ku phikizana hileswaku i mani la nga ta hatla a heta. A swi tekanga nkarhi leswaku se ku va mukhuva wa hina. Ndzi tshembise Michael leswaku loko o hatla a heta, ndzi ta n’wi hlayela switori swimbirhi ematshan’weni ya xin’we. Kambe loko o hlwela ku heta, a ndzi nge xi lehisi xitori xa kona.”
RINGETA LESWI: Kambisisa mintirho leyi n’wana un’wana ni un’wana wa wena a nga kotaka ku yi endla naswona yi nga ta endla leswaku swilo swi famba kahle endyangwini wa wena. Tivutise, ‘Xana ku ni swilo leswi ndza ha swi endlelaka vana va mina ku ri hileswaku va nga tiendlela swona?’ Loko swi ri kona, tirha na vona kukondza u tiyiseka leswaku va nga swi kota ku swi endla va ri voxe. Va byele ka ha ri emahlweni leswaku vuyelo bya kona byi nga ha va byinene kumbe byi nga vi byinene, kambe swi ta ya hileswaku va wu endlise ku yini ntirho wa kona. Kutani tiyiseka leswaku wa va xupula loko va nga yi endlanga mintirho leyi u va nyikeke yona kumbe u va bumabumela loko va yi endlile.
Veka Milawu Leyi Kongomeke
Ku fana ni mudyondzisi un’wana ni un’wana, Yesu na yena a a swi tiva leswaku ndlela leyinene ngopfu yo dyondzisa munhu i ku va a endla leswi a dyondzisiwaka swona. Hi xikombiso, endzhaku ka loko Yesu a swi xiyile leswaku vadyondzisiwa vakwe va swi twisisile leswi a va dyondziseke swona, u va rhume ‘hi vambirhi-mbirhi emahlweni ka yena, emutini ni le ndhawini yin’wana ni yin’wana leyi a a ta ya eka yona hi xiviri.’ (Luka 10:1) Kambe loko a nga si va rhuma, u va nyike swiletelo leswi kongomeke. (Luka 10:2-12) Loko va vuya kutani va vika leswaku va fambe njhani, Yesu u va bumabumerile a tlhela a va khutaza. (Luka 10:17-24) U kombise leswaku wa va tshemba.
Loko vana va wena va fanele va byarha vutihlamuleri byo tika, xana u angula njhani? Xana u va endlela mintirho leyi va yi chavaka, u va sirhelela leswaku va nga khomiwi hi tingana hikwalaho ko tsandzeka? Tanihi mutswari, u nga ha ehleketa leswaku swa atswa leswaku wena u va endlela ntirho lowu va tsandzekaka ku wu endla.
Kambe tivutise leswi: Xana u va dyondzisa yini vana va wena loko nkarhi na nkarhi u va endlela mintirho leyi a va fanele va yi endla? Xana wa swi kombisa leswaku wa va tshemba? Xana leswi u swi endlaka swi kombisa leswaku u va teka va ha ri vana lava faneleke va titshega ha wena eka xin’wana ni xin’wana?
Hi xikombiso, xana Emily loyi ku vulavuriweke ha yena eku sunguleni ka xihloko lexi, u xi pfunise ku yini xinhwanyetana xakwe? Ematshan’weni yo nghenelela, u endle leswaku Jenny a ya vulavula ni mudyondzisi wakwe. Emily na Jenny va tsale swivutiso leswi Jenny a a fanele a ya swi vutisa mudyondzisi wakwe. Va bule hi nkarhi lowu a a fanele a ya vulavula na yena ha wona. Va tlhele va titoloveta ndlela leyi bulo ra kona a ri ta fambisa xiswona. Emily u ri: “Jenny u ve ni xivindzi xo ya eka mudyondzisi wakwe naswona mudyondzisi yoloye u n’wi bumabumerile hikwalaho ka leswi a tekeke goza ku sungula. Jenny a a tinyungubyisa hileswi a swi endleke kasi na mina a ndzi tinyungubyisa ha yena.”
RINGETA LESWI: Tsala xiphiqo lexi n’wana wa wena a langutanaka na xona sweswi. Endzhaku ka sweswo, tsala leswi u nga swi endlaka leswaku u n’wi pfuna a langutana ni xiphiqo xa kona handle ko n’wi sirhelela. Wena na yena titoloveteni ndlela leyi a nga xi hlulaka ha yona xiphiqo xexo. Kombisa leswaku wa n’wi tshemba.
Loko minkarhi hinkwayo u tshamela ku sirhelela vana va wena loko va langutane ni swiphiqo, u ta va u ri ku va siveleni leswaku va tirhisa vuswikoti bya vona ku langutana ni swiphiqo swa vutomi. Ematshan’weni yo va sirhelela, va pfune leswaku va kota ku byarha vutihlamuleri. Leyi i yin’wana ya tinyiko ta risima leti u nga ti nyikaka vana va wena.
^ ndzim. 3 Mavito ma cinciwile.
TIVUTISE . . .
Xana ndzi langutela swilo leswikulu eka vana va mina?
Xana ndza va byela ni ku va komba leswi va faneleke va swi endla leswaku swilo swi va fambela kahle?
Xana ndzi hetelele rini ku khutaza kumbe ku bumabumela n’wana wa mina?


text:
LANGUTELO RA BIBELE
Sathana
Xana Sathana i xivumbiwa xa xiviri?
“Nyoka ya khale, leyi vuriwaka Diyavulosi na Sathana, [yi xisa] misava hinkwayo leyi akiweke.”—Nhlavutelo 12:9.
LESWI VANHU VA SWI VULAKA
Vanhu van’wana va vula leswaku Sathana Diyavulosi a hi xivumbiwa xa xiviri, kambe i moya wo biha lowu kumekaka endzeni ka munhu un’wana ni un’wana.
LESWI BIBELE YI SWI VULAKA
Sathana i xivumbiwa xa xiviri. I ntsumi leyi xandzukeke, ku nga xivumbiwa xa moya lexi lwisanaka ni Xikwembu. Bibele yi vula leswaku Sathana i “mufumi wa misava leyi.” (Yohane 12:31) U tirhisa “mahlori ya mavunwa” ni “vuxisi” leswaku a hetisisa swikongomelo swakwe.—2 Vatesalonika 2:9, 10.
EBibeleni ku ni mbulavurisano lowu veke kona etilweni exikarhi ka Sathana ni Xikwembu. Loko ku ri leswaku Sathana i moya wo biha lowu kumekaka endzeni ka munhu un’wana ni un’wana, xana Xikwembu lexi hetisekeke naswona xi nga solekiki, xi nga vulavurisa ku yini ni moya wo biha lowu kumekaka endzeni ka xona? (Deteronoma 32:4; Yobo 2:1-6) Kutani, swi le rivaleni leswaku Sathana i xivumbiwa xa xiviri, ku nga ri moya wo biha lowu ku vuriwaka leswaku wu kumeka endzeni ka munhu un’wana ni un’wana.
HA YINI MHAKA LEYI YI FANELE YI VA YA NKOKA EKA WENA?
Swivangelo swa Sathana swo lava ku ku endla u kholwa leswaku a nga hanyi nikatsongo, swi fana ni swa xigevenga lexi tifihlaka leswaku xi ta hambeta xi tlula nawu xi nga kumiwi. Leswaku u kota ku tisirhelela eka Sathana, u fanele u sungula u tiva leswaku u kona hakunene.
Sathana u tshama kwihi?
“Khombo eka misava . . . hikuva Diyavulosi u xikele eka n’wina.”—Nhlavutelo 12:12.
LESWI VANHU VA SWI VULAKA
Vanhu vo tala va pfumela leswaku Sathana u tshama emugodini wa ndzilo lowu nga tihele. Van’wana va pfumela leswaku u tshama endzeni ka vanhu vo homboloka.
LESWI BIBELE YI SWI VULAKA
Sathana i xivumbiwa xa moya, hikwalaho u tshama exivandleni lexi nga vonakiki. Ku ringana nkarhi wo karhi, Sathana a a pfumeleriwe ku tirhendzelekela hi ku tirhandzela laha Xikwembu a xi tshama kona ni tintsumi ta xona to tshembeka. (Yobo 1:6) Hambiswiritano, sweswi u hlongoriwile emahlweni ka Xikwembu swin’we ni swivumbiwa swin’wana swo homboloka, u lahleriwe emisaveni.—Nhlavutelo 12:12.
Xana leswi swi vula leswaku Sathana u tshama endhawini yin’we ntsena laha misaveni? Hi xikombiso, swi nga ha endleka u tshame u hlaya leswaku muti wa khale wa Pergamo a wu vuriwa “laha Sathana a tshamaka kona.” (Nhlavutelo 2:13) Entiyisweni, xiga xexo a xi kombetela eka vugandzeri bya Sathana lebyi a byi tinyike matimba emutini wolowo. Sathana a nga tshami endhawini yin’we laha misaveni. Ematshan’weni ya sweswo, Bibele yi vula leswaku “mimfumo hinkwayo ya misava” i ya yena.—Luka 4:5, 6.
Xana Sathana a nga va vavisa vanhu kumbe a va lawula?
“Misava hinkwayo yi le hansi ka matimba ya lowo homboloka.”—1 Yohane 5:19.
LESWI BIBELE YI SWI VULAKA
Vanhu vo tala va pfumele ku kuceteriwa hi vuxisi bya Sathana hikwalaho se va lawuriwa hi yena. (2 Vakorinto 11:14) Mhaka leyi yi swi kombisa kahle leswi endlaka vanhu va tsandzeka ku antswisa swiyimo swa misava leyi.
Nakambe, Bibele yi ni rungula ro tala leri twisaka ku vava swinene, laha Sathana kumbe tintsumi tin’wana leti xandzukeke va lawuleke vanhu kumbe ku va twisa ku vava.—Matewu 12:22; 17:15-18; Marka 5:2-5.
LESWI U NGA SWI ENDLAKA
A wu fanelanga u chava matimba ya Sathana. Leswaku u kota ku papalata ku kuceteriwa kumbe ku lawuriwa hi yena, u fanele u dyondza hi ndlela leyi a kucetelaka vanhu ha yona, leswaku u ta “tiva makungu yakwe.” (2 Vakorinto 2:11) Loko u hlaya Bibele, u nga kuma vutivi bya risima swinene lebyi nga ku pfunaka leswaku u tiva marhengu ya Sathana kutani u papalata ku phasiwa hi wona.
Cukumeta swilo hinkwaswo leswi fambisanaka ni madimona. (Mintirho 19:19) Swilo swa kona swi katsa switshungulo, tikopi ta swilo leswi printiweke, tivhidiyo, vuyimbeleri ni swilo hinkwaswo leswi u nga kotaka ku swi vona eka khompyuta leswi hlohlotelaka vungoma.
Bibele yi ri: “Mi kaneta Diyavulosi, kutani u ta mi balekela.” (Yakobo 4:7) Loko u yingisa xitsundzuxo xa vutlhari lexi kumekaka eBibeleni, u nga kota ku tisirhelela eka marhengu ya Sathana.—Vaefesa 6:11-18.


text:
Dyondzo 95: Ndlela Leyi Yesu A A Dyondzisa Ha Yona
Siku rin’wana Yesu u byele wanuna un’wana leswaku u fanele a rhandza muakelani wakwe. Wanuna loyi u vutise Yesu a ku: ‘I mani muakelani wa mina?’ Kahle-kahle, Yesu a a swi tiva leswi wanuna loyi a swi ehleketaka. Wanuna loyi a a ehleketa leswaku vaakelani vakwe i vanhu va rixaka ni va vukhongeri byakwe ntsena. Kutani a hi voneni leswi Yesu a n’wi byeleke swona.
Minkarhi yin’wana Yesu a a dyondzisa hi ku tirhisa xitori. U endle sweswo siku rero. U hlamusele xitori xa Muyuda ni Musamariya. Ana se hi dyondzile leswaku Vayuda vo tala a va venga Vasamariya. Kutani hi lexi xitori xa Yesu:
Siku rin’wana Muyuda a a rhelela hi pato a ya eYeriko. Hiloko a khomiwa hi swigevenga. Swi n’wi tekele mali yakwe swi tlhela swi n’wi bukutela kukondza a lava ku fa.
Endzhakunyana, ku te muprista wa Muyuda a ri karhi a famba hi ndlela yoleyo. Hiloko a vona wanuna la bukuteriweke. Xana u ehleketa leswaku u endle yini? Phela, u lo hundza hi le tlhelo lerin’wana ra pato, a famba. Ku tlhele ku ta munhu un’wana wa vukhongeri lebyi fanaka ni bya yena. A a ri Mulevhi. Xana u yimile? Doo, a nga yimanga a pfuna wanuna la biweke. Hi luya muprista na Mulevhi ekulenyana va ri karhi va rhelela hi pato.
Kambe languta munhu loyi a nga laha ni wanuna loyi a bukuteriweke. I Musamariya. Naswona u pfuna Muyuda. U n’wi chela murhi etimbangeni. Endzhaku ka sweswo, u teke Muyuda a n’wi yisa endhawini leyi a nga ta wisela eka yona, naswona a nga ta hola a tshame eka yona.
Endzhaku ko hlamusela xitori xakwe, Yesu u byele wanuna la n’wi vutiseke a ku: ‘Xana u ehleketa leswaku i mani exikarhi ka vanhu lavanharhu loyi a vonakaka a ri muakelani eka wanuna la bukuteriweke? Xana a ku ri muprista, Mulevhi kumbe Musamariya?’
Wanuna loyi u hlamule a ku: ‘I Musamariya. U ve ni tintswalo eka wanuna la bukuteriweke.’
Yesu u te: ‘U tiyisile. Famba u ya endla tano eka van’wana.’
Xana a wu yi rhandzi ndlela leyi Yesu a a dyondzisa ha yona? Hi nga dyondza swilo swo tala swinene swa nkoka loko hi yingisa leswi Yesu a swi vuleke eBibeleni, a swi tano ke?
Luka 10:25-37.
Swivutiso
- Hi xihi xivutiso lexi wanuna un’wana a xi vutiseke Yesu, naswona ha yini?
- Xana Yesu a a tirhisa yini ku dyondzisa minkarhi yin’wana, naswona se hi dyondze yini hi Vayuda ni Vasamariya?
- Eka xifaniso lexi Yesu a vulavuleke ha xona, ku endleke yini hi Muyuda loyi a a kongome eYeriko?
- Ku humelele yini loko muprista wa Muyuda ni Mulevhi va famba hi ndlela yoleyo?
- Exifanisweni lexi, i mani loyi a pfunaka Muyuda loyi a vavisekeke?
- Endzhaku ka loko Yesu a hete ku hlamusela xifaniso lexi, hi xihi xivutiso lexi a xi vutiseke, naswona wanuna loyi u n’wi hlamule njhani?
Swivutiso swo engetela
- Hlaya Luka 10:25-37.
Ematshan’weni yo nyikela nhlamulo leyi kongomeke, xana Yesu u n’wi pfune njhani wanuna loyi a a ri ni vutivi bya Nawu leswaku a anakanyisisa hi mhaka leyi a va vulavula ha yona?
Xana Yesu u swi tirhise njhani swikombiso leswaku a hlula xihlawuhlawu eka vayingiseri va yena?


text:
1Whane nya matshigu mararu, wu di manega mutshadho tigoni ga Khanani ga Galileya. Mayi wa Jesu a di romo nuye avbo. 2Jesu a di ranidwe nuye ni vapizane vaye mutshadhotunu. 3Gu di kenelela wadwa. Mayi wa Jesu a di embela mwanaye, khuye: "Va mwalo wadwa." 4Jesu a di hakha, khuye: "Nyamayi! Khu ginani u nyi angulago? Gikhati Gyangu gi si gu vbohi." 5Mayi waye a di embela sithumi, khuye: "Girani satshavbo iso a na gu mi rumago." 6Gu di romo avbo livbandre na moyo misungwa nya siwindri, va nga bani va gu hamba umo mandza Vajudha; moyo ni moyo adiri ni gipandre nya mipimo mivili mwendro miraru. 7Jesu a di va embela, khuye: "Tadzani misungwa yoyo khu mati." Va di dzegela gu mi tadza khu lihofu. 8Khavbo avbo, a di khuye: "Regani muya ninga muthangeli nya buzo." Va di gira kharato. 9Muthangeli nya buzo, na lingide mati ma nga vbindrugedzwa ma khala wadwa, kha nga olu a nga bani a si guti umo wu nga ta khumo, vbavbandze nya sithumi si nga regago mati, a di rana mwane, 10khuye: "Vathu vatshavbo va gu phela khu gu dusa wadwa nya wadi, hwane nya gu vathu vatshavbo, na va sede gwadi, khavbo va ningago wadwa nya huto. Gasi uwe u di vega wadwa nya wadi kala olu!" 11Khigyo egi giliwugiso nya guphele gya Jesu a giredego tigoni ga Khanani ga Galileya a gu wonegisa kharati gidhumo gyaye; vapizane va di khodwa gwaye. 12Hwane nya esi, a di relela Khafarnawume ni mayi waye, ni vandriyaye, gumogo ni vapizane, iyo a ngaya khalago matshigwana. 13Na yiri vbafuvbi Phasika nya Vajudha, Jesu a di gwela Jerusalema, 14Nyumbani ya Nungungulu a diya mana varengisi nya dzimombe, nya dzinvuta ni matuva, navo vanya gu turukari dzitsapawu. 15A di dzega dzingodzi a luga gisephu, a gu va tutumisa khigyo vatshavbo Nyumbani ya Nungungulu, ni dzinvuta dzawe ni dzimombe. A di vbaladza dzitsapawu dza va nya wugwewo wawe, a gu thesela dzimeza dzakone. 16A di embela varengisi nya matuva, khuye: "Dusani satshavbo sesi avba. Mu nga dzegini nyumba ya Babe wangu mu yi gira nyumba nya wugwewo wanu." 17Vapizane va di dundruga milowo yi gu khiyo: "Gukhathala nyi gu nago khu nyumba yago gu ngu nyi pwisa wuvi." 18Khavbo avbo, Vajudha va di mu wudzisa khayo: "Giyeyedzo muni u hi ningago gasi hi khodwe nya gukhethu u na ni fanelo nya gugire esi?" 19Jesu a di khuye: "Pfhungumulani Nyumba yeyi eni nyi na yi vbahedza khu matshigu mararu." 20Vajudha va di khavo: "Nyumba yeyi yi dzegide magumi mana na livbandre na moyo myaga na yi gu vbahwa uwe u na yi vbahedza khu matshigu mararu basi?" 21Aholu uye a di gu thula nyumba nya givili gyaye. 22Khu kharato, gikhati a nga wugago khu ga vafudego, vapizane vaye va di dundruga iso a nga ganelago, va gu khodwa khu Milowo ni magana ya Jesu. 23Gikhati gile nya Phasika a nga bani aromo Jerusalema, vathu nya vangi va di khodwa khu lina laye khu kota nya siliwugiso a nga bani a gu gira. 24Aholu, Jesu kha nga va tumba, kholu a di gu va ti vatshavbo. 25Kha nga vbweta guembedzedwa mavbanyelo ya moyo ni moyo, kholu uye mune a di gu yiti myonyo yawe.
Copyright
Learn More